
Este, desigur, pretenţios a se afirma că geopolitica ar fi 
reprezentat o „disciplină de familie” pentru Brătieni, dar nu 
putem ignora că, în cazul lui Ionel I.C. Brătianu şi al lui 
Gh. 1. Bratianu, problema a prezentat coordonate esenţiale. 
În acest context, reținem — fapt ce va fi examinat mai jos — 
opiniile exprimate de Ionel 1. C. Brătianu, indiscutabil băr- 
batul politic nr. 1 al României moderne, cu privire la sem- 
nificaţia vecinătăţii Rusiei. Pe de altă parte, sunt demne de 
interes studiile geopolitice ale marelui istoric Gh. 1. 
Brătianu de la confluenţa anilor *30-*40, inclusiv editarea 
revistei de geopolitică (1914), care s-a bucurat de o mare 
prețuire din partea specialiştilor români şi străini.. Mihai 
Eminescu, Nicolae Iorga şi Pamfil Şeicaru, cei trei titani ai 
presei noastre politice, nu au neglijat - din unghiuri şi în 
perioade diferite - rolul şi locul factorului rusesc asupra 
orientării de ansamblu a României în relaţiile internaționa- 
le. Fără nici o exagerare, aserțiunile lor în această privință 
au constituit şi au rămas contribuţii de referință ale unuj 
neprețuit tezauri, concretizat în învățături şi maxime de 
valoare nepieritoare, la care revenim adeseori, însă mai 
puţin pentru a ne delecta, mai cu seamă, pentru a afla su- 
gestii, lumini şi raţiuni în cazuri cât se poate de concrete. 
Astfel că, o dată cu trecerea timpului, nici nu mai ştii cui — 
celor nominalizați deja sau generaţiei de aur a anilor *20- 
'40 (Octavian Goga, Gh. 1. Brătianu, |. Petrovici, S. Mehe- 
dinți, C. Rădulescu-Motru, Radu R. Rosetti, P. P. 
Panaitescu, Mircea Eliade, Mircea Vulcănescu, Sabin 
Manuilă, C. C. Giurescu, Emil Cioran, Petre Ţuţea s.a.)- 
să-i atribui paternitatea unei butade celebre, pe cât de 
„brutală” (71), pe atât de reală, şi anume că, de 300 de ani 
încoace, practic din 1711, când Petru cel Mare a atins Pru- 
tul, blestemul poziţiei noastre geopolitice a rezultat din 
faptul că, în orice moment al evoluţiei lor, românii s-au 
aflat prea aproape de Rusia şi prea departe de Dumnezeu! 

Şi, într-adevăr, mai cu seamă de la 1812 înainte, ori- 
când vecinătatea Rusiei a reprezentat pentru politica gene- 
rală a laşilor şi Bucureştilor, mai apoi a României, o premi- 
să, o condiţie şi o rezultantă, de prea puţine ori un benefi- 
ciu şi — vai! — cel mai adesea un dezavantaj, ca să nu spun 
o obsesie şi un pericol de prim rang, precum în mod cu 
totul deosebit în decursul existenţei României Mari (1918- 
1940), căreia i-a pus capăt prin faimoasele note ultimative 
din 26-27 iunie 1940, după cum şi între 1944 şi 1989, 
atunci când Kremlinul s-a pretins deopotrivă „prieten” şi 
tutore ideologic (practic stăpân absolut - până prin '60) al 
Bucureştilor. 

(urmare în pag. 2) 

Despre toate acestea ne vorbeşte, pilduitor, un 
document inedit”, recent descoperit de noi în arhivele 
„procesului” intentat în 1946 foştilor membri ai Cabine- 
tului Ion Antonescu”, mai precis o lungă scrisoare (54 de 
pagini dactilografiate), trimisă la 27 octombrie 1943 pe 
adresa lui Pamfil Șeicaru de un confrate, practic de un 
ziarist necunoscut azi, pe nume 1. Joldea Rădulescu. Ex- 
peditorul, respectând regulile profesiei, avusese inspirația 
ca, întâlnindu-i în împrejurări diferite pe unii dintre liderii 
politici ai României Mari (N. Titulescu, N. lorga, C. Ste- 
re, |. G. Duca, mareşalui C. Prezan), să-i chestioneze, 
între altele, despre semnificaţia vecinătăţii Rusiei. A obţi- 
nut, se înțelege, fără dificultate, în replică, dezvăluiri şi 
precizări fundamentale, demne oricând de o antologie. Ca 
să exemplific, voi reține că, în 1936, neîntrecutul N. lorga 
s-a  destăinuit jurnalistului |. Joldea Rădulescu: 
„Paradoxul este acesta: cât timp nu ne atacă, trebuie să 
opunem Rusiei — dacă putem, bineînţeles — armata altora, 
armata Europei întregi. Dacă aceasta nu se poate, dacă 
Europa va fi divizată ca în 1914-1918, noi trebuie să stăm 
deoparte. Altfel, suntem distruşi... Noi trebuie să ne fe- 
rim ca de foc să irităm pe ruşi, întâi, fiindcă suntem prea 
aproape de ei, şi, al doilea, fiindcă ruşii sunt ca elefanții: 
nu uită niciodată. Oricum, trebuie precizat, prin declaraţii 
oficiale și prin presă, că n-avem nimic cu poporul rusesc, 
că ceea ce avem este cu regimul bolşevic, care ne ame- 
nință liniştea şi siguranța internă”. 

Cu un alt prilej, după dezastrul graniţelor răsărite- 
ne în iunie 1940, mareşalul C. Prezan, unul dintre autorii 
victoriilor răsunătoare din 1917-1919, şi-a exprimat dez- 
acordul față de propunerea ca România să fi intrat în răz- 
boi pentru a respinge notele ultimative ale lui Molotov 
privind Basarabia şi Bucovina de Nord, motivând că „ar 
fi fost o mare greşeală (...) Am fi fost zdrobiţi şi amenin- 
țaţi să pierdem, poate, şi mai mult. Cred că ruşii atâta 
aşteptau: să fie provocaţi ca să ne ocupe”. Însă şansa i-a 
surâs, cu adevărat, lui 1. Joldea Rădulescu în 1927, când, 
la Bucureşti, l-a primit premierul în funcţie al României, 
nimeni altul decât ]. 1. C. Brătianu. Era cu puţin timp 
înainte de sfârşitul neaşteptat al marelui bărbat de stat, 
unul dintre fondatorii şi călăuzitorii marcanți ai României 
Mari, în cel dintâi deceniu al ei de existență. Dacă insist 
asupra gândurilor mărturisite de [. |. C. Brătianu ziaristu- 
lui interesat de idei şi convingeri remarcabile, o fac întru- 
cât sunt convins că România, aflată şi astăzi pe o nouă 
turnantă a istoriei sale, este în situaţia când nu poate şi 
nici nu trebuie să-şi îngăduie experimente diplomatice ori 
să ignore pildele şi îndemnurile antemergătorilor noştri 
iluştri, fie ei fondatori de ţară, fie creatori şi propovădui- 
tori ai curentului permanent al opiniei publice naţionale. 
Cu precizarea că, în funcţie de momentul, de conţinutul şi 
de adresa dezvăluirilor, acestea se constituie într-un veri- 
tabil extras de testament politico-diplomatic al ilustrului 
lonel 1. C. Brătianu (1864-1927), voi reţine pentru cititor 
câteva din pasajele cele mai semnificative pe tema enun- 
țată din interviul acordat, în 1927, de premierul Români- 
ei, ziaristului... de ocazie, care, totuşi, a fost I. Joldea 
Rădulescu. Menţionez, o dată în plus, că textul este ine- 
dit, iar întrebările din paranteze aparţin reporterului de la 
1927: „|. [. C. Brătianu — Ştiu că şi alţii fac sforării ca 
ruşii să ne recunoască graniţa dinspre Răsărit; le-am făcut 
şi eu. Nu zic că e rău, dar nu e nici bine, fiindcă, această 
recunoaştere obținută, ne vom culca pe roze şi vom uita 


de eterna primejdie rusească...” 

La întrebarea ce era de făcut?, Brătianu a obser- 
vat: „Nimic altceva decât să ne menţinem mereu pe linia 
politică a alianței cu Anglia şi Franţa; orice deviere, cât 
de mică, de la această alianţă, ne va fi fatală; cum ne-ar 
simţi că ne îndepărtăm de protectorii noştri pentru a-i 
înlocui cu alții, sau că rămânem singuri, ruşii ne-ar ata- 
ca...”. În asemenea situaţie, a intervenit Joldea 
Rădulescu, se impunea să le răspundem ruşilor?, drept 
care lonel Brătianu a replicat ferm: „ (...) Nu; dacă voi fi 
eu la guvern, nu vom răspunde; dacă vor fi alții şi aceştia 
vor comite greșeala să răspundă, îţi spun de pe acum ce 
se întâmplă: vom fi zdrobiţi şi însăşi fiinţa statului va fi în 
primejdie de moarte. Ruşii ne vor copleşi cu numărul şi 
ne vor invada întregul teritoriu. Suprema înțelepciune 
recomandă să nu ne batem niciodată, în nici o împrejurare 
şi oricum s-ar prezenta coaliția. Fiindcă o dată terminat 
războiul, prietenii de arme se vor întoarce acasă, iar noi 
vom rămâne iarăşi singuri, faţă-n faţă cu haotica, năuci- 
toarea amenințare. Jurnalistul nu s-a dat bătut, oferind 
exemplul războiului Crimeei, temă care nu-i era necunos- 
cută premierului de la Bucureşti. (...) Crimeea - a dezvol- 
tat Brătianu - a fost un succes pentru aliaţi, fiindcă ruşii 
erau conduşi atunci de un ţar care nu-nvăţase nimic din 
strategia lui Alexandru |. Dacă ruşii se retrag în interiorul 
ţării, sunt imbatabili. Armata rusă nu poate fi înfrântă 
decât de acela care va şti sau va reuşi s-o atragă în afară 
de frontierele Rusiei” Între cei chestionaţi de 1. Joldea 
Rădulescu, nu putea să lipsească Constantin Stere însuşi, 
în 1930-1931. Potrivit „Marelui Basarabean”, care a avut 
un roi proeminent în politica României în 1914-1918, ei 
fusese convins că, la sfârşitul primului război mondial, 
Rusia ar fi fost zdrobită, fiind eliminată de pe scena euro- 
peană pe cel puţin... o sută de ani! Nu fusese aşa, întrucât, 
de fapt, Rusia ieşise regenerată din conflagrație, probabil 
pentru că imperialismul țarilor a fost preluat şi amplificat 
de Kremlinul Roşu”. Potrivit lui N. lorga, la care propun 
să revenim, problema Rusiei bolşevice trebuia tratată în 
context. El s-a declarat în acord cu Berdiaev, opinând că 
bolşevismul reprezenta „un fenomen sufletesc specific 
rus, care nu poate — şi, adăugăm noi, în 1990-1991, istoria 
a conlirmat-o, nici nu a fost finalmente! — distrus cu tu- 
nul. Totodată, cine putea mai bine — ne întrebăm — să 
circumscrie în context problema Basarabiei? Să-l urmă- 
rim, aşadar, pe N. lorga: „(...) Basarabia ne-a picat în 
gură ca o pară mălăiaţă, care însă ne-a rămas în gât. N-o 
s-o putem înghiţi decât dacă cineva ne va da o putemică 
lovitură de pumn în ceafă (...) N-o putem asimila decât 
dacă o zgeuduire socială internă ne determină, vrând- 
nevrând, să acceptăm un regim politic care convine struc- 
iurii şi vecinătăţii sale cu Rusia (...) Dar nici dacă ne vom 
transforma radical nu vom fi siguri de Basarabia, atâta 
vreme cât nu vom şti să punem între Rusia şi noi barajul 
unei alianțe care să-i ţie pe ruşi în frâu. Basarabia ne va 
da într-o zi de furcă. 

Până atunci ea ne va obliga la cheltuieli militare 
enorme, care însă, în clipa conflictului, nu ne vor folosi la 
nimic”. Prognoza istoricului s-a dovedit corectă: în iunie 
1940 sfârşitul Basarabiei române a inaugurat procesul 
dezintegrării României Mari! Tot în anul 1936, o dată cu 
N. lorga, |. Joldea Rădulescu s-a întâlnit cu Poklewski- 
Koziel, fostul ministru al lui Nicolae al II-lea la Bucu- 
reşti, unde a rămas după revoluţia bolşevică. 

Fostul diplomat țarist constata că, la momentul respectiv, 
România nu mai putea conta în Europa, dintre cei mari, 
decât pe Marea Britanic şi Franţa, neexcluzând perspecti- 
va ca, „în clipa când acestea vă vor lăsa din braţe, puteţi 
să vă faceți testamentul”. Nu aveau să mai conteze, 
atunci, nici Germania şi nici Mica Înţelegere... De ce 
Germania — nu, s-a arătat intrigat Joldea Rădulescu. Con- 
siderentele expuse de Poklewski-Koziel s-au dovedit 
calificate: „... Germania? Germania singură ar putea să 
înfrunte Rusia, dar n-o va bate niciodată. Aceasta nu s-ar 
putea întâmpla decât dacă: sau Germania va fi ajutată de 
Anglia şi Franța, ceea ce e exclus; sau Rusia nu va fi aju- 
tată de Anglia şi Franţa, ceea ce e puţin probabil. Fiindcă, 
atunci când se va dezlănțui războiul, el va deveni iarăşi 
un conflict european, dacă nu chiar mondial. Rivalităţile 
dintre marile puteri vor salva Rusia”, În context, reco- 
mandările diplomatului s-au dovedit ferme şi inspirate, 
confirmate integrale de evoluţiile europene dintre 1937 şi 
1947: „Să nu ieşiţi de sub tutela Angliei şi Franţei; să nu 
provocați; în cazul când sunteţi atacați, să vă retrageți 
frumuşel în cort şi să aşteptaţi; dacă Anglia şi Franța în- 
ving, veţi fi salvaţi; dacă aceste două mari puteri vor fi 
înfrânte, să vă supuneţi soartei şi să aşteptaţi alte câteva 
decenii sau secole, până [ce] o împrejurare vă favorizează 
să vă recuperaţi ceea ce aţi pierdut. În general, sfatul 
meu, pe care l-am dat tuturor oamenilor politici români, 
este să evitaţi pe cât posibil de a participa la un conflict 
armat contra Rusiei, chiar alături de alții. Lăsaţi pe cei 
mari să se bată între ei, nu vă amestecați, staţi departe, cât 
mai departe şi cât mai mult timp departe...” Totodată, 
cel intervievat n-a ocolit, dimpotrivă, problema Basarabi- 
ei, prevestind că URSS va interveni, la o „conjunctură 
favorabilă”, pentru a recupera teritoriul dintre Prut şi 
Nistru, chiar printr-un atac militar!!, iar România nu se va 
putea apăra. De ce? Întrucât cu Rusia — argumenta 
Poklewski-Koziel, ca şi cum ar fi expus oficial punctul de 
vedere al Kremlinului stalinist — „nu se poate bate cu 
oricine. Vrei să ştii părea mea sinceră? V-aţi mărit prea 
mult față de puterile dv. morale... Şi, ca să puteți păstra 
această moştenire extrem de grea, ar trebui să aveţi altfel 
de oameni, şi nu-i aveţi (subl. ns. — Gh. B.)!?. De aseme- 
nea, |. Joldea Rădulescu a convorbit de-a lungul anilor cu 
ziaristul T. Pisani'”, cu lon Inculeţ, în toamna anului 
1940, după prăbuşirea României Mari'“, şi cu un fost 
diplomat, al cărui nume nu-l comunică şi nici nu cutezăm 
să-l bănuim, fără riscul de a ne înşela profund. Era tot în 
toamna anului 1940, iar Bucureştii, din naivitate, se îm- 
barcase pe aceeaşi navă cu Germania lui Adolf Hitler, 
care, aprecia interlocutorul necunoscut şi ncbănuit, deja... 
pierduse războiul'5. 

O situaţie în care era preferabil să fi fost extrem 
de prevăzători, să ne fi ţinut - aşa cum recomandase, dacă 
ne amintim, şi Poklewski-Koziel - mult departe. lar faţă 
de Rusia, continua diplomatul în cauză, nimic nu se im- 
punea decât „o prudenţă fără seamăn..., o atenție încorda- 
tă asupra tuturor mişcărilor sale, sforțări continue pentru 
a păstra cu ea raporturile cele mai bune cu putinţă şi, în 
sfârşit, grija de a rămâne cât mai departe de vreun con- 
flict militar cu Rusia sau de a participa alături de alţii, 
oricine ar fi ei, la un asemenea conflict”. Dat fiind că, ne 
asigură |. Joldea Rădulescu, ar fi conchis diplomatul: „Nu 
bolşevismul constituie primejdia morală care ne pândeşte, 
ci Rusia — Rusia pur şi simplu”!S, 

O concluzie se impune. Aşa, de pildă, trebuie să 
avem în vedere cu prioritate momentul când 1. Joldea 
Rădulescu şi-a redactat scrisoarea către Pamfil Şeicaru, 
din care, tot pe atunci, i-a trimis o copie şi inginerului N. 
Mareş, care, la "procesul" din mai 1946 al echipei lui lon 
Antonescu, a înaintat-o autorităţilor. Fără nici o îndoială, 
cu scopul de a fi dovedit că el, ca fost demnitar ministeri- 
al al mareşaluiui, ar fi păstrat contacte cu cei care se pro- 
nunţaseră împotriva Războiului din Răsărit. 

Textul lui Joldea Rădulescu, datând din 17 octom- 
brie 1943, intervenea în clipa în care soarta Războiului 
din Răsărit fusese decisă, astfel că, netăgăduit, expedito- 
rului îi era mai lesne să se pronunţe asupra deznodămân- 
tului previzibil. Aceasta deşi Joldea Rădulescu îl asigura 
pe destinatar că "sfârşitul războiului este încă departe"!?. 
Totuşi, aprecia tot Joldea Rădulescu, cel puţin pentru 
România finalul "se traduce prin dezastrul nostru sigur; 
iar din punct de vedere striet politic înseamnă nici mai 
mult nici mai puţin decât o sinucidere"!*. De unde şi 
concluzia finală, neiertătoare, lesne de formulat în octom- 
brie 1943, dar imposibil de admis în 1940-1941. "Nu 
trebuia - a conchis |. Joldea Rădulescu - să intrăm în răz- 
boi"!?. Totul era, aparent, cât se poate de clar, deşi în 
judecarea esenței faptelor survenite lipsea - în chip sur- 
prinzător ori, cine ştie, pentru că aşa impunea demonstra- 
ţia (?) - un factor determinant: dar dacă războiul era pur- 
tat pentru eliberarea unor teritorii româneşti?! Se impune, 
în altă ordine, ca declaraţiile liderilor politici, militari şi 
diplomatici în forma comunicată de 1. Joldea Rădulescu 
să fie coroborate şi cu alte surse, În nici un caz, nu trebuie 
să rămânem la un singur izvor, scrisoarea examinată din 
octombrie 1943. Nu putem ignora riscul ca |. Joldea 
Rădulescu să fi impus spiritul timpului prezent 
(octombrie 1943). declaraţiilor generale sau speciale 
smulse liderilor chestionaţi în răstimpul 1927-1940. Caz 
în care se impune să încheiem noi cum că declaraţiile 
erau frumoase şi utile, dar ... nereale. Ceea ce schimbă 
multe, dacă nu cumva complet, datele problemei. Nu însă 
şi esențialul, şi anume că în epoca modernă ne-a preocu- 
pat şi trebuie să ne preocupe orişicând vecinătatea Rusiei, 
rolul şi locul, destinul factorului rusesc în politica de 
ansamblu a României eterne. Pe de altă parte, problema 
nu s-a aflat, mai puţin, în atenţia lui lon Antonescu şi a 
colaboratorilor săi. Din contra, a ocupat un rol predomi- 
nant în strategia mareşalului, care a ales calea războiului 
alături de Axă contra URSS şi a restului Naţiunilor Unite. 
Din considerente, care, şi acelea, trebuie avute în vedere, 
cum a şi fost cazul”. Ajungem, în sfârşit, la concluzia 
finală: Numai aparent, potrivit relatării lui 1. Joldea 
Rădulescu, mareșalul Antonescu pare să fi ignorat, în 
politica sa generală ce a condus la războiul României 
contra Rusiei Sovietice din 1941-1944, semnificaţia pro- 
fundă, cu caracter de permanență, a factorului rus. Impo- 
sibil de admis, fie numai dacă avem în vedere educaţia şi 
experiența mareşalului. Dar, sub acest raport, precizările 
ce s-ar impune sunt ample şi numeroase, ele neintrând în 
tema comunicării noastre. Oricum, nu putem ignora pre- 
cizările pe care Antonescu le-a formulat, în decembrie 
1942, la solicitarea jurnalistului italian Lamberto 
Sorrentini, în sensul că "... mă gândesc la ziua de mâine a 
României şi la eventualitatea că războiul va fi pierdut. Fu 
lupt cu Rusia, care este un inamic mortal al ţării mele. 

Jafurile Germaniei le putem îndura, dar sub amenințarea 
Rusiei putem sucomba [...] Eu lupt întotdeauna cu Rusia, 
comunismul Uniunii Sovietice este un mijloc, nu sfârşitul 
imperialismului rus, care vrea Constantinopolul şi poate 
să ajungă acolo numai traversând sau înghițind România 
[...] Eu nu fac un joc de trişor, ca vecinii mei unguri, 
visând prăbuşirea germanilor şi sosirea englezilor elibera- 
tori. Drumul spre Constantinopol nu trece prin Budapesta 
şi ei nu au motive să se teamă de Rusia. Noi avem. Noi 
ştim că duşmanul mortal al României este Rusia lui Petru 


cel Mare şi a Ecaterinei a II-a, cărora Stalin le-a rămas rat 


credincios şi [pe care], trebuie să recunoaştem, îi continuă 
genial. Este ursul rus dintotdeauna, care, înveşmântându- 
se astăzi în comunism, înaintează în numele unei ideal 
care corupe intelectualitatea şi, ascunzându-şi colții după 
o zdreanţă roşie, atrage masele de muncitori şi țărani. Eu 
voi arunca în război, spre a-i zăgăzui pe ruşi, toate forțele 
pe care voi izbuti să le înarmez, convins că acesta este 
supremul bine pentru România: zăgăzuirea ruşilor. .."2l, 

Ulterior, în pragul sfârşitului de la 23 august 1944, mare- 
şalul nu şi-a modificat viziunea, nici chiar în momentul 
alegerii între război sau pace (respectiv, armistițiu). Mă 
refer la faptul că, în ultima sa întrevedere cu lon 
Mihalache, în seara de 22-23 august 1944, când liderul 
PNȚ i-a sugerat ca, a doua zi, să meargă la Palat, să dis- 
cute cu regele Mihai 1, admițând să semneze el armistiţi- 
ul, lon Ant6nescu a etalat unul dintre factorii esenţiali 
care contraziceau toate calculele avansate de preopinentul 
său. Dar este preferabil să reținem din faimoasele Însem- 
nări din celulă, aşternute de Antonescu în ceasurile ime- 
diat următoare arestării sale în după-amiaza de 23 august 
1944, un pasaj exemplar în demonstraţia noas- 
tră:"Vecinătatea Rusiei, reaua ei credință faţă de Finlan- 
da, Ţările Baltice şi Polonia, experienţa tragică făcută de 
alţii, care au câzut sub jugul Rusiei, crezându-i pe cuvânt, 
mă dispensează să mai insist”? - a punctat şeful statului 
român ca răspuns la sugestia lui 1. Mihalache de-a se 
încrede, o dată mai mult, în asigurările şi propunerile de 
armistițiu URSS-România ale Moscovei, susținute, cum 
se ştie, de anglo-americani. Să ne fie îngăduit, în context, 
să apreciem că, în fundamentul ei, problema, atunci, ca şi 
în trecut ori ca acum, era în vizor. În fond, problema 
atitudinii României față de asigurările Marelui Aliat de la 
Răsărit s-a pus oricând în timpurile moderne. Încheierea 
nu poaie fi decât una singură: Netăgăduit, ÎNCREDE- 
REA constituie prioritatea absolută care a fost, este şi 
rămâne pe agenda raporturilor româno-ruse. lar aceasta, 
fără îndoială, după tot ceea ce experienţele veacurilor 
precedente au clădit şi năruit cu sârg, precum doar în 
pagini de baladă! 

i NOTE 

1. Vezi Gh. Buzatu, Ştefan Lemny, |. Saizu, Ed., Emines- 
cu — Sens, timp şi devenire istorică, |-ll, laşi, Editura 
Universităţii, 1988-1989; Pamfil Șeicaru, Politica a istori- 
că a României, Bucureşti, Editura Elion, 2002 

2. Valorificat parţial de noi — cf. Gh. Buzatu, Atenţie ia 
vecinătatea Rusiei!, în „Tricolorul”, Bucureşti, 21.8.2004 
3. Arhiva CNSAS, Bucureşti, fond 40 010, dosar 13, 
filele 109-154 (Scrisoarea lui |. joldea Rădulescu către 
Pamfil Şeicaru, din 23 octombrie 1943, trimisă în copie şi 
lui N. Mareş, fost ministru în guvernul antonescian) 

4. Ibidem, f. [17 

5. Ibidem, f. 116 


6. Ibidem, f. 119 

7. Ibidem 

8. Ibidem, f. 121 

9. Ibidem, f. 122 

10. Ibidem 

11. Ibidem 

12. Ibidem 

13. Ibidem, f. 124 

14. Ibidem. Acesta, într-un moment în care Bucureştii se 
orientaseră deja spre Axa Berlin-Roma-Tokio, ar fi decla- 
: „Cu ruşii nu te poţi bate... Ruşii vor da mult de lucru 
Europei; ceea ce au făcut acum cu noi e numai începutul. 
Vei vedea, vei vedea...” 

15. Ibidem, f. 126 

16. Ibidem, f. 127 

17. Ibidem 

18. Ibidem 

19. Ibidem 

20. Vezi, de exemplu, Petre Mihail Mihăilescu, Roimdăia 
în calea imperialismului rus. Rusia, România şi Marea 
Neagră, Bucureşti, 1944; general Platon Chirnoagă, /s70- 
ria politică şi militară a războiului României contra Ru- 
siei Sovietice. 22 iunie 1941 - 23 august 1944, ediţia a 
IV-a, laşi, Editura Fides, 1998. Motivând angajarea Ro- 
mâniei în Războiul din Răsărit pentru eliberarea Basara- 
biei, Bucovinei de Nord şi a Ţinutului Herţa, la 24 iunie 
1941, fiind primit de V. M. Molotov în vizită de rămas 
bun, Grigore Gafencu, întrebat de liderul diplomaţiei 
sovietice ce căuta România în tabăra Germaniei, a repli- 
cat cu demnitate: "În ce mă priveşte, nu pot avea față de 


evenimentele de azi, pe care istoria le va judeca, decât o _- 


atitudine de diplomat, adică de soldat al ţării mele. Să-mi 
fie îngăduit în această calitate să-mi exprim părerea de 
rău că, prin politica lui urmată în timpul din urmă, guver- 
nul sovietic nu a făcut nimic pentru a împiedica între 
țările noastre durerosul deznodământ de azi. Prin brutalul 
ultimatum din anul trecut, prin ocuparea Basarabiei, a 
Bucovinei şi chiar a unei părţi din vechea Moldovă, des- 
pre care am avut prilejul să vorbesc d-lui Molotov în mai 
multe rânduri, prin încălcarea teritoriului nostru, prin 
actele de forță care au intervenit pe Dunăre, Uniunea 
Sovietică a distrus în România orice simţământ de sigu- 
ranţă şi de încredere şi a stârnit îndreptăţita teamă că în- 
săşi ființa statului român este în primejdie. Am căutat 
atunci un sprijin în altă parte[...] Lovitura cea dintâi, care 
a zdruncinat temelia unei asemenea Românii, chezăşie de 
siguranță şi de pace, acoperire firească şi atât de folosi- 
toare a unui hotar întins şi însemnat al Rusiei, a fost dată, 
din nenorocire de guvernul sovietic. Cele ce se întâmplă 
azi sunt urmările acestei nenorociri care a dus acum la un 
război între cele două popoare care niciodată în istoria nu 
au luptat unul împotriva altuia" (apud Grigore Gafencu, 
Misiune la Moscova. 1940-1941, Bucureşti, Editura Uni- 
vers Enciclopedic, 1995, p. 230-23]). 

21. Cf. Gh. Buzatu, coord., Mareşalul Antonescu la jude- 
cata istoriei, Bucureşti, Editura Mica Valahie, 2002, p. 
378-379 

22. Ibidem, p. 291 

MEDALION: 
GENERALUL RADU R. ROSETTI (11) 


Din iulie 1919 a fost numit ataşat militar pe lângă 
Legația română din Londra, unde a activat până în octom- 
brie 1920 într-o perioadă deosebit de activă în care se 
derulau tratativele legate de încheierea păcii. Ca ataşat 
militar a acționat pentru întărirea relaţiilor pe plan militar 
între cele două state, vizând îndeosebi domeniul înzestră- 
rii cu armament şi echipament militar. Dar un aspect 
esenţial al misiunii sale în capitala britanică l-a constituit 
susținerea intereselor româneşti legate de recunoaşterea 
noilor graniţe, implicându-se direct în campania de con- 
tracarare a acţiunii de propagandă şi a celei diplomatice 
întreprinse şi la Londra de Guvernul ungar pentru revizui- 
rea condițiilor de pace în problema fronţierelor înaintea 
semnării Tratatului de pace de la Trianon (4 iunie 1920). 
Prin contacte directe 
cu oameni politici şi 


de cultură, fie cu zia- sep 394 
rişti de la principalele as 


ziare şi reviste, pre- Aa 


cum „Times”, „The 
Manchester 
Guardian”, „Balkan 
Review”, „The New 
Europe”, „The Daily 
Herald” ş.a., colonez 
lul Rosetti a căutat cu 
fiecare prilej să 
arguamenteze motivul 
intrării României în 
război, aportul său 
miitar, economic şi 
politic la obţinerea 
victoriei, legitimitatea 
unirii provinciilor 
româneşti Transilva- 
nia, Banat, Crişana şi 
Maramureş - acţiune 





Conf. univ. dr. Maria GEORGESCU 


şi pe lângă Al. Averescu, în calitatea acestuia de prim- 
ministru”. La 1 ianuarie 1924, Radu R. Rosetti a fost îna- 
intat general de brigadă, continuând a servi, cu aceeaşi 
capacitate şi râvnă, până în ziua când i s-a primit demisia 
din armată (31 ianuarie 1924), acţiune regretată şi neînțe- 
leasă de şefii săi direcţi. 

După cum mărturisea el însuşi, în anii postbelici 
se făcuse o greşeală înaintându-se masiv un număr mult 
prea mare de colonei la gradul de general, gestul său de- 
monstrând că spiritul de dreptate şi consecvența în păreri 
reprezentau valori de la care nu a abdicat niciodată. 

Radu R. Rosetti a fost nu numai un bun profesio- 
nist în meseria armelor, ci şi un intelectual de excepție, 
pentru care studiul istoriei şi artei militare a poporului 
român a fost o pasiune şi 
o misiune îndeplinite. 
Exeget serios şi prolific, 
lucrările sale în acest 
domeniu îl definesc, fără 
tăgadă, ca pe un deschi- 
zător de drumuri şi un 
specialist de prim rang, a 
cărui prezență s-a făcut 
simțită în cel mai înalt for 
ştiinţific al ţării, Acade- 
mia Română, în care a 
fost primit şi unde a acti- 
vat eficient şi cu dăruire, 
din 1927, ca membru 
corespondent, şi din 
1934, ca membru titular. 
Ca orice intelectual de 
marcă, el s-a implicat şi 
în procesul  propăşirii 
ştiinţei şi culturii româ- 
neşti, punându-şi în va- 
loare atât calitățile de 


împlinită în fapt prin Biblioteca Academiei Române, înființată la 6 august 1867 talentat şi tenace cercetă- 


Adunarea Naţională 

de la Alba-lulia din 1 Decembrie 1918. Având informaţie 
de la sursă directă, diplomatul Ciotori, care va continua la 
Londra (chiar la îndemnul lui Rosetti, cu acceptul guver- 
nului de la Bucureşti) negocierile cu reprezentantul sovie- 
tic Krassin, Rosetti transmitea, la 5 martie 1920, lui Da- 
vid Mitrany, de la „The Manchester Guardian” că 
„Litvinov s-a arătat gata a recunoaște reunirea Basarabiei, 
a înapoia tezaurul nostru de la Moscova şi în genere a 
face o pace în bune condițiuni”, considerând plin de spe- 
ranţă că problema Basarabiei era „ca rezolvată”!). 

El şi-a exprimat adesea şi opţiunile personale în 
direcţia continuării şi definitivării acestor negocieri 
printr-un tratat bilateral, a cărui realizare o vedea posibilă 
în acea conjunctură internaţională dificilă pentru Rusia. 
„Mi se pare că Ciotori a avut dreptate“, îi scria la 22 mar- 
tie 1920 lui Vintilă Brătianu, spunând că „cei mari se 
înțeleg cu Sovietele din Rusia şi că trebuie să ne grăbim a 
face pace cu dânsele, cât au ele nevoie de asta, pentru că 
apoi, după ce vor face pace cu cei mari, nu se vor mai 
uita la noi”?. În aceeaşi idee milita, câteva luni mai târziu, 


tor, cât şi de bun organi- 
zator, fie la conducerea Muzeului Militar Naţional (1924- 
1931), al cărui întemeietor a fost, fie a Bibliotecii Acade- 
miei Române (1935-1945), fie în fruntea Ministerului 
Educaţiei şi Culturii Naţionale(27 ianuarie - 11 noiembrie 
1941), într-un moment dificil, în care ţara avea nevoie de 
reîntronarea cu tact a ordinii, mai ales în instituţiile de 
învățământ, după rebeliunea legionară. 

Opera ştiinţifică a generalului Rosetti include un 
număr impresionant de titluri şi o varietate a tematicii 
abordate ce trezeşte admiraţia oricărui coleg de breaslă. 
Bibliografia completă, cuprinzând producţia sa ştiinţifică 
până în 1938întocmită chiar de autor“, conţine 35 de 
titluri de studii în limba română, 9 în franceză şi 5 în en- 
gleză, precum şi 26 de articole şi conferinţe pe teme isto- 
rice. Apărute în ţară sau în străinătate, lucrările generalu- 
lui Radu R. Rosetti au contribuit la o mai bună şi mai 
corectă cunoaştere a poporului român şi a istoriei sale. 


Restituiri 


Învățăminte 
din războiul 
în curs 





Prin metoda de cercetare folosită, prin noutatea 
temelor alese şi prin modernitatea abordării lor, prin pro- 
funzimea analizei, generalul Rosetti a deschis un făgaş 
nou, mai ales în cercetarea istoriei artei militare româ- 
neşti. Rezultatele muncii sale au fost valorificate mai ales 
într-o serie de comunicări şi studii publicate în „Analele 
Academiei Române. Memoriile Secţiunii Istorice”, iar o 
primă sinteză a realizat-o în 1935 într-un volum publicat 
în limba franceză, intitulat „Essais sur Part militaire des 
Roumains”. 





Încununarea acestei munci ştiinţifice de-o viaţă o 
reprezintă lucrarea „Istoria artei militare a românilor până 
la mijlocul veacului al XVII-lea”, publicată în 1947 (de 
curând reeditată), El este teoreticianul războiului popular 
de apărare al românilor, ce! care a demonstrat pe o bogată 
bază documentară originalitatea şi continuitatea artei 
militare româneşti, contribuţiile ei la îmbogățirea teoriei 
şi practicii militare europene. Cunoscând, ca istoric, va- 
loarea unor mărturii de epocă în reconstituirea trecutului, 
generalul Rosetti a lăsat posterității şi o operă memoria- 
listică incitantă. Volumele sale de Mărturisiri, primele 
două apărute în anii 1940-1941”, cuprind elemente auto- 
biografice şi impresii asupra unet epoci ce a prefaţat pri- 
mul război mondial. În cel de-al treilea volum, publicat în 
1997€, a realizat radiografia unei societăţi în vreme de 
război (1914-1919), cu fapte înălțătoare de dăruire și 
eroism, dar şi de laşitate, până la trădare. Alături de aces- 





te amintiri se înscriu şi caietele de însemnări zilnice, 
aproape 60, din care s-au mai păstrat doar 18 la Arhivele 
Naţionale. Câteva fragmente din perioada 1938-1943 au 
fost deja editate în 1993. 

Ambasador în haină militară al cauzei naţionale, 
oştean făcându-şi datoria pe câmpul de luptă, scriitor şi 
istoric militar, generalul Radu R. Rosetti a avut un destin 
tragic, asemănător cu al altor politicieni, militari şi inte- 
lectuali români şi datorat unor împrejurări politico- 
militare ce au marcat dramatic istoria poporului român. A 
murit în închisorile regimului comunist din perioada sovi- 
etizării României, la 2 iunie 1949, acuzat că ar fi colabo- 
rat la „crime de război”, voit imaginare şi nedovedite. 
Din păcate, nici onoarea militară, nici aura ştiinţifică, 
nimic din ce-a clădit, n-au contat în fața unei justiţii do- 
minate de interese politice străine ostile României. 

NOTE 
1. Biblioteca Academiei Române, Colecţia de Manuscri- 
se, Arhiva General Radu R. Rosetti; XVIII, varia |, p. 33 
2. Ibidem, f. 167 
3. Ibidem, f. 217, 352 
4. General Radu R. Rosetti; Familia Roseiti, vol. 1, Co- 
borâtori moldoveni ai lui Lascaris Rousaitos, Bucureşti, 
1938, p. 257-259. Într-o enumerare sumară nu putem să 
nu amintim: Partea luată de Regimentul 47/72 infanterie 
în războiul pentru întregirea neamului (1923), Studii 
asupra chipului cum se făptuia războiul de către Ştefan 
cel Mare (1925), Partea luată de armata română la răz- 
boiul din 1877-1878 (1926); Un episod din anii 18948- 
1849 în Transilvania. Apărarea Munţilor Apuseni în pri- 
măvara şi vara anului 1849 (1927); Câteva extrase din 
presa engleză 1877-1878 (1927); Notele unui ofițer nor- 
vegian înaintea şi în timpul războiului de neatârnare 
1876-1878 (1928); Relaţii anglo-române în perioada 
războiului din 1877-1878 (1928), Rapoarte daneze asu- 
pra războiului din 1877-1878 (1928), Știri mărunie şi 
note relative la istoria armamentului la noi. Când s-a 
adoptat steagul tricolor la noi (1930), Despre unele pre- 
ziceri recente ale locurilor bătăliilor de la Dojeşti, Vaslui 
şi Scheia (1933) şi multe altele la fel de importante. Din- 
tre lucrările elaborate ulterior publicării bibliografiei ire- 
buie adăugate măcar: Participarea populaţiei civile la 
războiul din 1877-1878 (1941). Garda națională. Scurt 
istoric. Rostul ei în războiul din 1877-1878 (1943); Arti- 
leria în trecutul românesc (1943); Care au fost adevăra- 
tele efective ale unor armate în trecut (1943), Făuritori 
de seamă ai neatârnării României (1946) ş.a. 
5. General Radu R. Rosetti, Mărturisiri, vol. |, Bucureşti, 
1940; vol. II, Bucureşti, 1941 
6. Idem, Mărturisiri (1914-1919). Ediţie îngrijită, studiu 
introductiv şi note de Maria Georgescu, Bucureşti, 1997 
7. Radu R. Rosetti, Pagini de jurnal. Ediţie îngrijită de 
Cristian Popişteanu, Marian Ştefan, loana Ursu, Bucu- 
reşti, 1993 

E 30 DECEMBRIE 1947. Ș 
SFARȘITUL MONARHIEI ÎN ROMANIA 


La 30 decembrie 1947 regele românilor Mihai | a 

semnal actul de abdicare prin care renunţa pentru el şi 
pentru urmaşii săi la tronul României, monarhul român 
părăsind apoi, la scurt timp, ţara. Dincolo de fapte, rămân 
însă întrebări al căror răspuns a fost mult denaturat de 
istoriografie în perioada comunistă, idei pe care unii le 
mai susțin şi astăzi, intoxicaţi cu istorie mincinoasă până 
în 1989. Al doilea război mondial luase sfârşit în 1945, 
învingătorii (Marea Britanie, S.U.A. şi U.R.S$.S.) zdro- 
bind Germania, începând apoi aşa - numitul război rece, 
statele democratice contra statului totalitar (U.R.S.S.). Ar 
fi fost bine dacă era doar atât! Însă, sud - estul şi centrul 
Europei erau ocupate de armatele sovietice, care erau 
stăpâne pe Europa din Bulgaria, România au Ungaria, 
până în Cehoslovacia, Polonia şi o parte din Germania. 
Mai mult, nedorind un război efectiv cu U.R.S.S., S.U.A. 
şi Marea Britanie îi cedează acesteia, prin înţelegeri neo- 
ficiale, în spatele uşilor închise, influența politică în ţările 
ocupate, pe care, din 1945, Imperiul sovietic le pregătea 
de anexare. Câtă ipocrizie: puterile occidentale afirmau 
public în anii 1945-1947 că şi în statele ocupate de Arma- 
ta Roşie democraţia trebuie să funcţioneze, că poporul 
respectiv îşi va alege singur viitorul, prin alegeri libere şi 
corect desfăşurate; promisiuni care întrețineau speranţele 
într-un viitor democratic al acestor state, dar care erau 
făcute după ce acestea fuseseră cedate lui Stalin. Aşadar, 
contextul intemaţional, în anii 1945-1947, era aparent 
dominat în sud - estul Europei de trei mari actori politici, 
S.U.A... Marea Britanie şi U.R.S.S. Practic, doar U.R.S.S. 
avea rol activ în acest sens, ea urmărind un singur lucru: 
păstrând aparențele democratice, trebuia să fie înlăturate 
toate elementele democratice din statul respectiv, de la 
partide politice, la monarhie sau presă liberă. 
Pe plan intern, la sfârşitul războiului mondial (mai 1945), 
țara era pe deplin ocupată de trupele Armatei Roşii, care 
impusese ca factor politic de prim - plan Partidul Comu- 
nist Român, într-un stat în care majoritatea românilor 
erau adepții monarhiei parlamentare şi ai regimului poli- 
tic democratic. Partidul Naţional Țărănesc, Partidul Naţio- 
nal Liberal şi Partidul Social Democrat îl susțineau pe 
regele Mihai în încercarea de a salva democraţia, chiar 
şi-n condițiile prezenţei trupelor sovietice şi a P.C.R. 
Însă, viața politică internă era la cheremul P.C.R., care, 
din 1944 începuse să aplice tactica urmărită de sovietici: 
în mod treptat, preluarea totală a puterii în stat şi înlătura- 
rea adversarilor politici, păstrându-se, deocamdată, apa- 
rențele democratice. 

Din 1944, după înlăturarea mareşalului Antonescu 
până în decembrie 1947, democraţia românească a cunos- 
cut transformări fundamentale. 

După înlăturarea lui Antonescu (august 1944), 
regele Mihai 1, luliu Maniu, Constantin Brătianu şi Con- 
stantin - Titel Petrescu, liderii partidelor politice repre- 
zentative din România, sperau să readucă statul pe calea 
democratică, astfel că a fot repusă în vigoare Constituţia 
din 1923 şi a fost format un guvem din reprezentanți ai 
tuturor partidelor politice, inclusiv ai P.C.R., partid luat 
în calcul datorită prezenței armatelor sovietice în ţară. 


Prof. ROBERT ZIDARU 


Însă, P.C.R. trebuia să aplice planul urmărit de Stalin: 
preluarea puterii şi înlăturarea democraţiei. Asistăm așa- 
dar la o luptă politică internă, între reprezentanţii demo- 
crației (Regele, PNL, PNȚ şi PSD) şi cei ai dictaturii 
(PCR), luptă cu totul în favoarea comuniştilor, care îşi 
vor impune deciziile, inclusiv regelui Mihai |, cu ajutorul 
forței Armatei Roşii. Treptat, democraţia românească 
devine roşie! Asistăm la o parodie politică în care aparent 
totul este legal, însă, practic, totul a fost realizat pe baza 
amenințărilor şi a forței: 

e"în 1945, a apărut primul guvern comunist, con- 
dus de doctorul Petru Groza. Nimic neobişnuit, regele a 
uzat de dreptul constituțional de a numi un nou prim - 
ministru; însă, acest fapt a fost posibil deoarece reprezen- 
tantul sovietic în România Andrei Vâşinscki, l-a amenin- 
țat pe rege, şantajându-l că altfel nu răspunde de ce s-ar 
putea întâmpla în România, pigmentând apoi audiența cu 
o uşă trântită în nasul suveranului român! 

e'în noiembrie 1946, P.C.R. câştigă alegerile, 
obținând peste 70% din voturi şi majoritatea absolută în 
Parlament; însă, alegerile au fost falsificate, adevăratul 
câştigător, P.N.Ț., fiind aruncat pe locul al II-lea. Că ale- 
gerile au fost trucate au argumentat chiar comuniştii, 
atunci când, după publicarea rezultatelor oficiale, au ars 
buletinele de vot: dacă acestea ar fi arătat că a câştigat, cu 
adevărat, PCR, atunci ele nu ar fi trebuit arse, ci date 
publicităţii! 

e'1947, PNȚ, PNL şi PSD, alături de presa demo- 
cratică sunt lichidate de comunişti, liderii acestor partide 
fiind aruncaţi în închisoare; fapt firesc, au susținut repre- 
zentanți PCR, deoarece au complotat împotriva siguran- 
ţei statului român! 

Deci, în 1947 democraţia românească era deja 
confiscată şi aproape în totalitate lichidată de PCR, care 
pregătea înlăturarea ultimei redute: monarhia. 

Monarh peste o democraţie fără mâini şi picioare, 
Mihai 1 era în situația paradoxală de a putea, legal, ă ia 
decizii, însă era nevoit să accepte tot ce-i cereau comuniș- 
tii. Regele era nevoit să fie factor de decizie într-un sin- 
ur sens: cel dorit de PCR, care ameninţa, şantaja şi arun- 
ca în închisoare pe oponenții politici. Regele e prizonierul 
comuniştilor şi deciziile sale sunt argumentate în acest 
sens: acceptă guvernul Petru Groza, deşi PCR era o forţă 
politică nesemnificativă în opţiunile electorale a români- 
lor; acceptă deschiderea Parlamentului rezultat prin frau- 
da electorală din 1946; acceptă aruncarea în închisoare a 
liderilor partidelor politice democratice, singurii săi aliați 
politici. În 1947, regele Mihai | era izolat în viaţa politi- 
că; mai mult, prezenţa sa era bizară într-un stat condus, 
controlat şi terorizat de comunişti şi armata sovietică. 
Acum, mai putea hotărt într-un singur sens: cu privire la 
propria persoană! 

Audienţa regală din 30 decembrie 1947 a încălcat 
toate uzanțele! Regele, aflat la Sinaia este somat de Petru 
Groza să vină la Bucureşti, pentru a discuta "problemele 
urgente". 

Altă dată, la regele Carol | veneau oamenii politici în 
audiența, la Sinaia! Apoi, Palatul Regal, în timpul audien- 
ței, a fost izolat de exterior, prin tăierea legăturilor telefo- 
nice şi prin înconjurarea acestuia cu armată din divizia 
Tudor Vladimirescu, alcătuită din soldaţi români eonver- 
fiți la religia comunistă. L.a audienţă au participat şeful 
guvernului, Petru Groza secondat de Gheorghe 
Gheorghiu Dej, regele Mihai fiind alături de mama sa, 
regina Elena, Petru Groza, înarmat cu un revolver pe care 
i-l arată regelui, îl somează pe acesta să abdice, semnând 
un document deja pregătit, altfel, spun reprezentanţii 
PCR, nu mai răspund de ce s-ar putea întâmpla cu suvera- 
nul român şi cu familia sa, orice fiind posibil. Intimidat şi 
şantajat, regele se retrage într-o cameră alăturată şi după 
o scurtă discuţie cu mama sa semnează actul abdicării. 
Era astfel înlăturat ultimul obstacol democratic în Româ- 
nia, PCR fiind acum liber să se războiască - pe timp de 
pace! - cu poporul român, la fel de înfricoşat şi terorizat 
ca suveranul Mihai |. 

După abdicarea regelui, Parlamentul comunist a 
proclamat înlăturarea monarhiei şi apariția Republicii 


Populare Române. Nici abdicarea regelui, nici proclama- 
rea republicii nu au avut valabilitate juridică. Abdicarea 
regelui a fost ilegală deoarece actul a fost semnat de mo- 
nathul român sub amenințare, şantajul comuniştilor fiind 
cauza care i-a determinat pe Mihai 1 să semneze acel do- 
cument. Totodată, schimbarea formei de guvernământ de 
la monarhie la republică a fost votată de un Parlament 
nelegitim. rezultat al fraudei electorale şi nu al votului 
românilor, mai mult, românii au acceptat abdicarea rege- 
lui şi proclamarea republicii de teamă, ei fiind terorizaţi şi 
prizonieri în propriul stat. 

Să nu uităm: acceptarea monarhiei străine în Ro- 
mânia a fost realizată în 1866 prin organizarea unui ple- 
biscit, Carol 1 fiind acceptat prin vot liber exprimat ca 
suveran al românilor. Deci înlăturarea monarhiei nu putea 
fi realizată în 1947 decât prin referendum, evident neor- 
ganizat de autorităţile comuniste. Înlăturarea democraţiei 
şi a monarhiei au dus România într-o capcană a istoriei, 
comunismul. Dureros este tocmai acest fapt: într-o capca- 
nă intri uşor, dar ieşi foarte greu! 


INFLUENȚE POLITICE 
ASUPRA ISTORIOGRAFIEI ROMANE (1965-1977) 


După instaurarea comunismului în România, evo- 
luția firească a întregii culturi românești a fost curmată 
brusc de intervenţia factorului politic. De această tragedie 
nu a scăpat nici istoriografia, dominată în primii ani de 
socialism de către dictatorul istoricilor, Mihail Roller, 
autorul primului manual unic de Istorie a României, apă- 
rut în 1947, manual care, deşi cuprindea aproape 700 de 
pagini, evita să facă referiri legate de formarea României 
Mari la 1918" 

Anul 1948 va deveni sumbru pentru cultura româ- 
nească. Acum, sunt reorganizate Academia Română şi 
întreaga reţea a institutelor sale de cercetare?. Deşi ideo- 
logii oficiali al P.M.R. nu s-au ocupat de problemele isto- 
riei în particular, ei vor respinge vechea istoriografie şi 
vor creiona unele direcţii înnoitoare în ştiinţele umaniste. 
Semnificativ în acest sens este discursul lui Leonte 
Răutu, şef al Secţiei de Agitaţie şi Propagandă a C.C. al 
P.M.R., intitulat „Împotriva cosmopolitismului şi obiecti- 
vismului în ştiinţele sociale”, perceput ca o veritabilă 
încununare a obscurantismului stalinist. EI a atacat vehe- 
ment fosta Academie Română, a acuza! fostul Institut de 
Istorie Universală că neglija istoria României, declanşând 
o violentă ofensivă împotriva a tot ceea ce era valoros în 
cultura noastră naţională”. O altă mare lovitură pe care o 
primeşte istoriografia română în acest an este epurarea 
marilor istorici aflaţi la catedră, dintre care cei mai sem- 
nificativi sunt: Al. Lapedatu şi loan Lupaş în Cluj, Gh. 
Brătianu, P.P. Panaitescu, N. Bănescu şi C.C. Giurescu în 
Bucureşti. Cei mai puţin norocoşi vor înfunda chiar închi- 
sorile: C.C. Giurescu, din 1947 până în 1951, apoi s-a 
aflat sub arest la domiciliu între 1952 şi 1956, revenind 
totuşi la catedră, după ce a fost reabilitat, în 1963. Din 
păcate, alții, precum Al. Lapedatu şi Gh. Brătianu, au 
murit în închisoare“. 

De altfel, în întreaga perioadă de până în anii “60, 
partidul a evitat să facă din istorie un factor de stimulare 

a patriotismului, ba, mai mult, a creat o serie de false 
mituri istorice (prietenia româno-rusă, importanța ele- 
mentului slav în etnogeneza românească etc.), motiv pen- 
tru care lucrările elaborate în această perioadă au chiar o 
tentă antinaţională. După eliminarea grupărilor rivale din 
conducerea P.M.R.: Pauker-Luca-Georgescu (1952) şi 
Chişinevski-Constantinescu (1957), Gh. Gheorghiu-Dej 
va încerca realizarea unei noi orientări politice a Români- 
ci, de uşoară distanțare faţă de Moscova. De aceea, după 
1960, în istoriografia românească apar o serie de reinter- 
pretări ale istoriei, ce fac posibilă revenirea unor istorici 
precum C.C. Giurescu sau N. Bănescu, ce-şi publică une- 
le dintre rezultatele cercetărilor şi colaborează cu unii 
istorici mai tineri”. Această destindere are loc pe fondul 
agravării raporturilor cu Moscova, dar şi cu Budapesta,ca 
urmare a intervenţiei guvernului ungar în favoarea mino- 
rității maghiare din ţara noastră. Acest interes al Ungariei 
a fost perceput la Bucureşti ca o urmare a iritării stârnite 
la Moscova de noua politică românească. 

De aceea, în replică, au fost publicate (cu acordul 
P.M.R., unele studii istorice ale lui Karl Marx) intitulate 
„Însemnări despre români” (apărute în decembrie 1964), 
studii ce atestau drepturile României asupra Basarabiei, 
anulându-se astfel, neoficial, interdicția de a se vorbi pe 
față despre ocuparea Basarabiei de către sovietici şi des- 
pre originea română a locuitorilor săi“. 

Acest început de destindere se va accentua în pri- 
mii ani de conducere ai lui N. Ceauşescu, când sunt pu- 
blicate o serie de lucrări mai valoroase, pe fondul lipsei 
de interes a noii conduceri a partidului pentru problemele 
istoriei. Acest dezinteres este vădit în primul rând de lipsa 
oricărei referiri la istorie, istorici sau istoriografie în prin- 
cipalele documente de partid, subiectul nefiind nici măcar 
pomenit în rapoartele sau directivele prezentate la con- 
gresele al IX-lea (1965) şi al X-lea (1969). 

Totuşi, în 1965, în cadrul Congresului, Ceauşescu cere să 
se elaboreze o istorie a partidului, lucru nerealizat până 
azi. În anul următor, la 7 mai 1966, cu prilejul împlinirii a 
45 de ani de la înființarea P.C.R, el ţine un discurs kilo- 
metric, prilej cu care alcătuieşte o primă schiţă a istoriei 
țării“. Cu aceeaşi ocazie, are o ieşire deosebit de curajoa- 
să în problema Basarabiei, în condiţiile în care sovieticii 
demascaseră activitatea antinaţională a P.C.R. din perioa- 
da interbelică. Folosindu-se de acest prilej, el atacă politi- 
ca antiromânească a Cominternului: „Indicaţiile date par- 
tidului de a lupta pentru ruperea de România a unor teri- 
torii locuite, în covârşitoarea lor majoritate, de români, nu 
țineau seama de condiţiile concrete ale României: stat 
unitar. Ele erau profund greşite, îndemnau, de fapt, la 
dezmembrarea statului național şi la destrămarea poporu- 
lui român. Învățătura marxist-leninistă proclamă dreptul 
popoarelor la autodeterminare nu în scopul destrămării 
“statelor naţionale constituite, ci, dimpotrivă, în vederea 
eliberării popoarelor asuprite şi constituirii lor în state 
naţionale suverane, în conformitate cu voinţa şi hotărârea 
maselor largi populare'”. După acest discurs, Brejnev a 
venit personal la București, determinându-l pe Ceauşescu 
să renunțe la o atitudine rigidă în problema Basarabiei. 
Îngrijorarea provocată sovieticilor de atitudinea României 
se constată în februarie 1967, atunci când, la Plenara C.C. 
al P.C. din R.S.S. Moldovenească, primul-secretar Ivan 
Bodiul a apreciat justețea încorporării Basarabiei la 
U.R.S.S., atacându-i pe „falsificatorii burghezi ai istoriei 
pentru încercările de a contesta faptul că Basarabia a fost 
amputată din trupul U.R.S.S.”, şi le-a cerut tuturor istori- 
cilor sovietici din R.S.S. Moldovenească „să găsească 
modalitatea de a-i combate și a-i demasca pe falsificatorii 
străini ai adevărului despre Basarabia şi de a apăra intere- 
sele poporului moldovenesc, precum şi prietenia de nez- 
druncinat care a existat, de secole, între poporul nostru şi 
popoarele sovietice”, Ceauşescu a înțeles totuşi că isto- 
ria şi ştiinţele socio-umane pot deveni un excelent mijloc 
de propagandă comunistă. De aceea, el a acordat încă de 
la început o deosebită atenţie Şcolii Superioare de Partid 
„Ştefan Gheorghiu”, transformată într-un univers închis, 
în care partidul își recruta cadrele, într-un colegiu iezuit 
în care studenţii erau selectaţi „după faimoasele criterii de 
dosar, erau încurajați să se manifeste cât mai activ ca 
suporteri ai liniei oficiale”! Această şcoală a reprezentat 
o veritabilă carceră spirituală, în cadrul său desfăşurându- 
se, după cum bine observa Vladimir Tismăneanu: 
„interminabile monologuri ale pseudo-profesorilor, ipo- 
crizia şi delaţiunea încurajate pe toate căile, absenţa de 
principii devenită normă de comportament, arivismul cras 
aliat cu dogmatismul obtuz...”!?. Bazându-se pe propa- 
gandă, dar şi pe condamnarea publică a invaziei sovietice 
din Cehoslovacia, Ceauşescu şi-a sporit prestigiul, fapt ce 
l-a marcat definitiv şi i-a trezit pofta pentru excesele cul- 
tului personalităţii”. Acest cult va fi pe deplin consacrat, 
mai ales după 1971, când, la întoarcerea sa dintr-o călăto- 
rie în Coreea de Nord şi China, dictatorul român expune, 
la 6 iulie 1971, un program în 17 puncte, inspirat din 
sloganurile revoluţiei culturale chineze. EI îşi manifestă 
dorinţa de a întări conducerea şi controlul Partidului în 
privinţa orientării activităţii pelitico-educative, în vederea 
unei largi promovări în rândul maselor a ideologiei Parti- 
dului nostru, a politicii sale marxist-leniniste, a creşterii 
spiritului combativ împotriva influențelor exercitate de 

ideologia burgheză şi menitalităţile retrograde, străine 
principiilor eticii comuniste şi spiritului de partid!“. Aces- 
te teze din iulie, împreună cu discursul rostit la plenara 
C.C. al P.C.R. din 3 — 5 noiembrie 1971, au pus capăt 
perioadei de relativă liberalizare ce urmase Congresului 
al IX-lea al P.C.R., semnificând şi începutul perioadei 
neostaliniste în politica internă, ce a avut un efect devas- 
tator asupra întregii culturi române, readusă la nivelul 
anilor *50'5. În 1972, cu prilejul unui nou discurs, 
Ceauşescu îi atacă violent pe cei care îşi mai făceau iluzia 
că-şi pot alege la întâmplare subiectele de cercetare, indi- 
când clar temele pe care partidul le doreşte tratate: luptele 
sociale şi naţionale ale poporului, realizarea unității, cu- 
cerirea independenţei, formarea naţiunii, subiecte ce 
aveau menirea de a prelungi în trecut preocupările pre- 
zente ale partidului, limitând cercetarea la un număr fix 
de subiecte impuse, în special de istorie politică!$. 

Un moment ce va favoriza politizarea întregii 
culturi româneşti, este proclamarea lui N. Ceauşescu, la 
28 martie 1974, în funcţia de preşedinte al R.S.R., instau- 
rând astfel oficial regimul socialismului dinastic. De 
acum înainte, se va pune un accent fără precedent pe cul- 
tul personalităţii şi pe distribuirea funcţiilor importante în 
familia dictatorului”. Ştiinţa istorică va deveni în mod 
oficial subordonată ideologiei marxist-leninistă. În cadrul 
Congresului al XI-lea (25 — 28 noiembrie 1974), 
Ceauşescu cerea activiştilor P.C.R. „să lichidăm cu desă- 
vârşire mentalitatea anarhică, mic-burgheză, că proble- 
mele istoriei, ale diferitelor ştiinţe sociale sunt doar pro- 
bleme de specialitate. Acestea sunt probleme ale teoriei şi 
ideologiei comuniste”!&, Din nefericire, această indicație, 
ca şi implicarea tot mai intensă a şefului statului în pro- 
blemele istoriei, vor avea consecințe dezastruoase pentru 
istoriografia românească. Devenise tot mai evidentă ma- 
nia pentru diverse aniversări, mai mult sau mai puţin 
autentice, care îi dau lui Ceauşescu posibilitatea să facă 
referiri la istorie. Vorbeşte cu prilejul comemorării revo- 
luțiilor de la 1821 şi 1848, la aniversările unor oraşe, 
transmite mesaje de-a lungul întregii țări. Astfel, e felici- 
tată fabrica de încălțăminte de la Oradea la împlinirea a 
50 de ani de existenţă, dar şi oraşe precum Zalăul la îm- 
plinirea în 1973 a vârstei de 500 de ani, Bârladul la 800 
de ani în 1974 şi în acelaşi an Orşova la a 1800-a 
aniversare!”. Tot în 1974, cu prilejul vizitei la Cluj, s-au 
comemorat 1850 de ani de la prima atestare documentară 
a sa ca municipiu, prilej cu care oraşul capătă numele de 
Cluj-Napoca. În schimb, la Hunedoara, „cetatea siderur- 
giei”, pretextul aniversar e găsit în tradiţia muncitorească, 
motiv pentru care s-au sărbătorit 220 de ani de atestare 
documentară a extragerii şi prelucrării pe baze moderne a 
fierului în această regiune şi 90 de ani de la punerea în 
funcţiune a primului furnal”. Subordonarea istoriei ideo- 
logiei comuniste, are efecte nocive şi asupra conținutului 
calitativ al operelor istorice ce apar în această perioadă. 
Astfel, se manifestă o manie a periodizărilor, ce determi- 
nă dezbateri fără sfârşit asupra unor subiecte neînsemna- 
te, dar tratate foarte serios şi chiar ştiinţific. O problemă 
cu care s-au confruntat ani de-a rândul istoricii comunişti, 
a fost aceea a sfârşitului Evului Mediu şi a începutului 
epocii moderne. Pentru rezolvarea dilemei, a fost necesar 
programul P.C.R. din 1975, care preciza că epoca moder- 
nă în România a fost inaugurată de revoluția lui Tudor 
Vladimirescu din 18217). 

După 1974, pretenţiile lui Ceauşescu cresc, astfel 
încât vizitează doar oraşe a căror vechime depăşeşte 1500 
de ani. E] îşi face un titlu de glorie în a vizita centre atât 
de vechi, chiar dacă pentru a descoperi „actele lor de 
naştere”, istoricii folosesc mai mult fantezia decât ştiinţa. 
În 1975 e sărbătorită împlinirea a 1750 de ani „de la pri- 
ma menţiune documentară a străvechii aşezări geto- 
dacice Pelendava şi a 500 de ani de la prima atestare do- 
cumentare a Craiovei”? În schimb, Alba-lulia beneficia- 
ză de o vechime record de 2000 de ani, pentru că în 1976 
să fie fixată întemeierea Buzăului în anul 376, Astfel, 
sunt sfidate secolele, bunul-simţ, iar istoria e chemată să 
argumenteze fanteziile liderilor comunişti ai României”. 
Acest moment al aniversării oraşului Buzău (24 septem- 
brie 1976) este de un ridicol aparte, fiind simultan amu- 
zant şi îngrijorător. Cu acest prilej, dictatorul lasă să se 
înțeleagă motivul goanei sale după aniversări de oraşe: 
„existența timp de un mileniu şi şase secole a oraşului 
dumneavoastră, ca şi a altor localități şi vestigii istorice 
pe teritoriul României de azi, atestă cu putere civilizaţia 
înaintată a dacilor, apoi a daco-romanilor, faptul că înain- 
taşii noştri s-au preocupat întotdeauna să-şi asigure o 
dezvoltare cât mai înaintată, pentru a ţine pasul cu pro- 
gresul înregistrat în lume, pentru a ocupa un loc cât mai 
demn în rândul! națiunilor şi popoarelor”. Acest discurs 
evidenţiază complexele lui Ceauşescu, reprezentant al 
unei țări mici şi înapoiată din punct de vedere tehnologic, 
complexe pe care crede că le va depăşi apelând la proto- 
cronism. 

După 1974, Partidul şi secretarul său general se 
vor implica în mod direct în problemele istoriei români- 
lor. Ei au se vor mai mulțumi cu indicaţii parţiale, cu 
îndemnuri marxiste teoretice sau cu musirări ideologice, 
ci au trecut chiar la alcătuirea unui tablou compiet al isto- 
riei naţionale, începând din preistorie şi mergând până în 
epoca contemporană”*. Spre exemplificare, legat de preis- 
torie, deoarece în 1980 urma să aibă loc la Bucureşti, 
Congresul Internațional de ştiinţe istorice, Plenara C.C. al 
P.C.R. din 26-27 octombrie 1977, adoptă o hotărâre, pu- 
blicată în 16 noiembrie, conform căreia Burebista a unit 
triburile geto-dace în jurul anului 70, astfel încât, în anul 
desfăşurării congresului de istorie să se aniverseze 2050 
de ani de la crearea primului stat dac centralizat şi 
independent”$. 

Întorcându-ne cu un an în urmă, remarcăm tonul 
dur folosit de către Ceauşescu în cuvânțarea rostită în 
luna martie, cu prilejul aniversării a 30 de ani de la înfiin- 
ţarea Academiei de Partid Ştefan Gheorghiu”. Cu acest 
priiej, el critică vechile concepții, interpretările false date 
istoriei românești în țară şi peste hotare, ordonând istori- 
cilor să dovedească „o concepţie cu adevărat revoluţio- 
nară”?. Aceleaşi idei au apărut şi în cuvântarea ţinută la 
consfătuirea cadrelor din domeniul ştiinţelor sociale, din 
octombrie acelaşi an, când sunt incriminate predarea 
„formală, superficială”, spiritul vechi de predare, 
„factologia”, „insuficienta combativitate politică”, dar, 
mai ales, lipsa „spiritului revoluţionar”"*$. Toate cuvântă- 
rile lui Ceauşescu din această perioadă ne dezvăluie con- 
cepția sa faţă de istorie, concepție pe care trebuiau să şi-o 
însuşească şi istoricii. Astfel, pentru el trecutul e un tot 
unitar, glorios, neîntrerupt, determinând şi gloria prezen- 
tului. De aceea, e! îi îndeamnă pe istorici, pe oamenii de 
artă şi cultură să scrie „marea epopee națională”, să facă 


apologia neamului românesc, care a răzbătut prin vicisitu- 
dinile istoriei, reuşind să făurească glorioasa epocă înce- 
pută în 1965%. Datorită agravării stării sale de sănătate 
mintală, dictatorul începe să creadă că România e un ma- 
re stat, foarte important şi foarte respectat de către cele- 
lalte naţiuni ale lumii. Pentru a-şi menţine această poziţie, 
era necesară descoperirea unui şir interminabil de priori- 
tăți româneşti, pe care nici măcar naţionaliştii perioadei 
interbelice nu îndrăzneau să le proclame, decât în mod 
izolat şi fragmentar. Acum aflăm că, statul român devine 
prin Burebista unul dintre cele mai vechi și mai puternice 
state europene, că ideea națională se afirmă prin Mihai 
Viteazul, devansând cu două secole apariţia sa în Europa 
Occidentală, că răscoala lui Horea, Cloşca şi Crişan pre- 
cede cu 5 ani Marea Revoluţie Franceză, care, de fapt, e 
precedată cu 352 de ani de răscoala de la Bobâlna, trans- 
formată peste noapte în mare revoluţie, în timp ce Neagoe 
Basarab, prin învăţăturile sale constituie un model pentru 
mai puţin înzestratul N. Machiavelli“. Fiind convins că e 
un celebru lider mondial şi conducător al unuia dintre 
marile popoare ale lumii, Ceauşescu decide să se implice 
şi în problemele istoriei universale. De aceea, cere istori- 
cilor noştri să alcătuiască rapid o istorie universală, care 
să aibă în prim plan mişcările de eliberare naţională, tra- 
tarea în acest mod a istoriei devenind „o cerință ideologi- 
că primordială”. Pentru a demonstra încă o dată că este 
un mare lider mondial, Ceauşescu impune Comitetului 
Politic Execuliv, în 1976, să decidă deschiderea unei 
expoziţii cu obiectele de semnificaţie istorică şi cu dis- 
tincţiile primite de el şi de soția sa nu numai de la munci- 
tori, ci şi de la personalităţile de peste hotare”. În același 
an, Academia de Ştiinţe Sociale şi Politice, creată în urma 
unei adunări generale desfăşurate la Bucureşti în 19 — 20 
februarie 1970, adunare ce l-a ales pe şeful statului preşe- 
dinte de onoare al Academiei“, a pus în circulație o bro- 
şură pentru uzul institutelor sale de cercetare, intitulată 
bombastic şi în acelaşi timp kilometric: „Lucrări funda- 
mentale şi probleme prioritare rezultate din Expunerea 
tovarăşului N. Ceauşescu, secretar general al partidului, 
la Congresul educaţiei politice şi al culturii socialiste nou 
introduse în Programul de cercetare şi de acţiuni principa- 
le în domeniul ştiinţelor sociale şi politice pe perioada 
1976-1980”, cuprinzând 29 de teme pe care istoricii ur- 
mau să le rescrie”, 

În urma acestor indicații primite, s-a decis ca In- 
stitutul de Istorie al P.C.R. să publice la sfârşitul anului în 
revista „Anale de Istorie”, noul curs de istorie ce urma să 
fie predat în universitățile româneşti, intitulat: „Curs uni- 
versitar. Probleme fundamentale ale istoriei patriei, ale 
partidului comunist român”. Din analiza acestui curs, 
observăm că începe cu tracii, continuă cu dacii, realiza- 
tori ai unor performanţe aproape unice în întreaga istorie 
a antichităţii. Urmează cucerirea romană, după care cele 2 
civilizaţii se întrepătrund, chiar dacă rolul principal conti- 
nuă să fie jucat de către daci. Autorii, nu ezită să folo- 
sească termenul de „popor român” încă din epoca traco- 
romană, dând de înțeles că nici slavii şi nici alte popoare 
migratoare n-au fost capabili să altereze fondul biologic 
al românilor. Aflăm apoi despre neta superioritate a civi- 
lizaţiei româneşti în faţa civilizaţiilor populațiilor migra- 
toare, dar şi faptul că românii au o civilizaţie unitară şi în 
plină evoluţie. i 

În ciuda acestei evoluţii, statele feudale româneşti apar 
abia în sec. XIV, lucru greu de explicat, în condiţiile în 
care după retragerea aureliană, românii au mers din înflo- 
rire în înflorire, având o cultură veche, o civi lizație super- 
ioară, un stat organizat după o concepție proprie, dar de 
inspiraţie bizantină. De aceea, imaginea statelor româ- 
neşti medievale e aceea a unor state centralizate, suvera- 
ne, cu o economie dezvoltată în condițiile în care Braşo- 
vul beneficia în sec. XV de 40 de bresle (ce-i drept să- 
seşti). În relațiile cu hrăpăreţii vecini, românii obțin stră- 
lucite victorii, iar raporturile cu Imperiul Otoman sunt de 
egalitate juridică. Un loc important în curs e destinat 
domniei lui Mihai Viteazul, accentul punându-se pe uni- 
rea din 1600, aşteptată cu sufletul la gură de câteva secole 
de către toți românii. După eşecul său, datorat străinilor, 
se face o rapidă trecere în revistă a sec. XVII — XVIII. 
Mai importante sunt momentele: 1821, 1848, 1859, 1877. 
Toate realizările acestor momente se datorează participă- 
rii la ele a tuturor claselor sociale. Aceste idei ale cursului 
au fost cuprinse şi într-o broşură de 65 de pagini intitulată 
„Tezele tratatului de istoria României"”. Dintre ideile 
acestui curs, se pare că cea mai dragă îi era lui Ceauşescu 
aceea a dacismului, apărând chiar ideea înființării unei 
catedre de limba dacă la Universitatea Bucureşti; de ase- 
menea, de o mare atenţie urma să bencficieze filozofia 
geto-dacă, iar dacă ţine cont de faptul că în privinţa 
busturilor aflate în faţa Muzeului Militar Naţional, rapor- 
tul este de 3:1 în favoarea dacilor, putea ajunge la conclu- 
zia că, de fapt, dacii i-au învins pe romani. Această iden- 
tificare a românilor cu dacii, urma să facă din Ceauşescu 
un descendent direct al lui Burebista, întemeietor al unui 
stat, cu nimic mai prejos decât celelalte state ale lumii 
antice'“. Ca un apogeu al dacismului, este hotărârea luată 
de Comitetul Politic Executiv al C.C. al P.C.R. din 16 
februarie 1976, conform căreia se înfiinţa competiția 
sportivă „Daciada”, ce avea imn, emblemă, jurământ şi 
steag asemenea Jocurilor Olimpice”. Imixtiunea factoru- 
lui politic în problemele istoriei noastre în această epocă 
n-a rămas fără urmări. Epoca protocronismului ne-a oferit 
iluzia, că suntem un mare popor cu o mare istorie, în loc 
să ni se spună că, de fapt istoria noastră se încadrează în 
limitele normalităţii „cu valorile ei limitate, dar incontes- 
tabile, devenite însă insuficiente prin jocul complexelor, 
frustrărilor şi manipulărilor”35, 

In privința perioadei 1965 — 1977, majoritatea 
românilor considerau - tolerabilă conducerea lui 
Ceauşescu. Acesta e unul din motivele pentru care opozi- 
ţia intelectualilor la cultul personalităţii a fost simbolică. 
Ceauşescu urmărea să distrugă activitatea intelectuală ce 
sfida incultura sa. Din păcate, tocmai intelectualii au con- 
tribuit la legitimarea sa ca „om de geniu”, sprijinindu-l în 
publicarea a diverse tratate din diferite domenii. Pe soţia 
sa au sprijinit-o să se proclame „om de ştiinţă şi savant de 
renume mondial” şi au uitat să reacționeze la prăbuşirea 
Academiei Române, la desființarea Institutului de Mate- 
matică în 1975, sau la lichidarea Comisiei Monumentelor 
Istorice în 1977*. Toate influenţele politice manifestate 
asupra istoriografiei româneşti dintre 1965 — 1977, se vor 
accentua tot mai mult până la momentul prăbuşirii comu- 
nismului din 1989. Din păcate, ele au indus o stare de 
anormalitate istoriografiei române alterându-i nu doar 
conţinutul, cât şi forma prin utilizarea unui limbaj mar- 
xist, simplu şi ordonat, care a dus la apariţia unor lucrări 





Restituiri 





istorice aride, ce au îndepărtat tânăra generaţie de istoria 
românilor, îndepărtare ce n-a fost anulată nici până în 
ziua de azi. 

ÎNCHISOAREA DE LA PITEŞTI — „INSULA ORORII ABSOLUTE“ 
A GULAGULUI ROMANESC 


Acordul de procentaj Churchill — Stalin, stabilit la 
Moscova în 9 octombrie 1944, avea să conducă la instau- 
rarea comunismului în România pentru mai bine de patru- 
zeci de ani, cu toate flagelurile sale, A fost posibilă astfel, 
şi extrem de necesară în viziunea promotorilor luminii de 
la răsărit, extinderea la vest de Prut a Arhipelagului Gu- 
lag, denumire cu notorietate universală după apariţia căr- 
ţii cu acelaşi nume aparținând lui Aleksandr Soljeniţîn. 
La noi, aşa cum sublinia Virgil Ierunca, acesta s-ar putea 
numi Arhipelag M.A.I. Avatarurile sale aveau să fie cu- 
noscute între 1945 şi 1989 de circa 1.131.000 deţinuţi 





Aristide lonescu, 
unul dintre supraviețuitorii Fenomenului Piteşti 


politici, din care peste 500.000 au căzut victime închisori- 
lor şi lagărelor de muncă. 

Una dintre cele mai cumplite închisori, mai ales în 
perioada de consolidare a regimului comunist a fost cea 
de la Piteşti. Aici, între 6 decembrie 1949 şi august 1952, 
s-a desfăşurat aşa numita reeducare, având ca scop distru- 
gerea psihică a individului, în speță, a viitoarei elite a 
societății româneşti, siudențimea. Fenomenul Piteşti, aşa 
cum este cunoscut în istoriografia de specialitate aflată 
într-un continuu progres, cum de altfel era şi firesc, a fost 
ulterior extins şi la alte închisori politice din România. 
Având ca punct de plecare ideile ce rezidă din Poemul 
pedagogic al lui Makareriko, cărora iniţiatorii experimen- 
tului le-au găsit aplicabilitate prin provocarea unei torturi 
neîntrerupte, acestea s-au materializat (într-o primă fază) 
prin punerea torționarului în aceeaşi celulă cu cel torturat, 
spre a nu i se îngădui victimei nici o pauză. 

Infractorul-torționar era conştient că singura lui 
şansă este aceea de a contribui, sub aripa proteguitoare a 


Prof. Marius PĂDURARU 
Prof. Nicolae VOICU 


partidului, la „salvarea“ celor care ca şi el, s-au abătut de 
la drumul cel bun. Iniţiatorii reeducării, au fost generalul 
Aleksandr Nicolski, comandantul suprem al Securității în 
vremea celui de al patrulea guvern Groza (1948-1952), 
dar şi ulterior, sub tutela miniştrilor 'Teohari Georgescu şi 
Avram Bunaciu..Cu acordul tacit al acestuia, recunoscut 
în epocă drept cel mai mare torționar, depăşit poate doar 
de Țurcanu, precum şi al adjuncţilor săi, coloneii 
Dulgheru şi Sepeanu la Bucureşti, la Piteşti dându-şi con- 
cursul directorul penitenciarului,căpitanul Dumitrescu şi 
locotenentul politic Marina, dispăruţi ambii, poate fiindcă 
ştiau prea multe la terminarea experimentului, când 
sunt transferați la Mărgineni şi Văcăreşti, respectiv 
Braşov. Scopul reeducării de la Piteşti a fost distru- 
gerea forțelor vii ale unor eventuale mişcări politice 
anticomuniste, dar mai ales anihilarea metodică, şi 
fără posibilitate de recuperare a forţei de opoziţie a 
întregului tinerei deţinut. Alegerea Piteştilor ca loc 
de iniţiere a acestui experiment a fost determinată 
de situarea clădirii închisorii în afara oraşului şi 
departe de orice locuință, ceea ce oferea un mediu 
prielnic pentru schingiuiri, nici un strigăt neputând 
fi auzit de cineva. 

Grupurile întemnițate la Piteşti erau variate 
atât ca orientare politică, cât şi ca pregătire ideolo- 
gică. Cei mai mulți dintre studenţi erau legionari şi 
ţărănişti, urmaţi de liberali şi monarhiști. Încadrarea 
acestora se făcea din punct de vedere administrativ 
după cea făcută la pronunțarea sentinței. Se creaseră 
astfel patru categorii. Din cea dintâi făceau parte 
studenţii reţinuţi fără sentință judecătorească, pe 

simplă bază de caracterizare politică. 

Din lipsă de dovezi împotriva lor nu s-a putut 
pronunţa o hotărâre judecătorească, dar, cu toate aces- 
tea, au fost obligaţi să facă până la şase-şapte ani de 

închisoare! iar aceştia refuzaseră, mai mult, declanşaseră 
încăierarea. Fără îndoială că totul fusese stabilit dinainte. 

Enumerăm în continuare câteva dintre aceste atro- 
cități şi umilinţe la care avea să fie supusă speranţa inte- 
lectualităţii române la mijlocul secolului trecut, când va- 
lorile umane erau cu totul altele decât cele medievale: 
arderea corpului cu ţigara, ceea ce a condus, de pildă, la 
necrozarea feselor şi practic la separarea acestora de corp, 
obligaţia de a mânca gamele cu fecale, care, după ce erau 
vomate, erau siliți să le ingurgiteze din nou, „botezarea“ 
în fiecare dimineață în hârdăul cu urină şi fecale, în timp 
ce cei din jur psalmodiau formula boiezului, obligaţia de 
a mânca „porceşte“, din poziţia în genunchi cu mâinile la 
spate, gamelele se spălau cu limba, pentru că apa din 
celulă era folosită numai de cei care fuseseră reeducaţi, 
bătaia cruntă până ce deţinutul urina sânge etc. Fără îndo- 
ială că aceste metode i-au determinat pe mulți să se sinu- 
cidă. 

După mai bine de o jumătate de secol, supraviețuitori ai Experimentului Piteşti. În fundal, Camera 4-Spital. 


Măsurile de siguranţă luate de gardieni au făcut ca 
acest lucru să fie practic imposibil, la Piteşti fiind semna- 
lată o singură sinucidere, prin aruncarea unui student, 
Şerban Gheorghe, de la Murfatlar, în golul din spirala 
scării, în timp ce era escortat la baie. La două săptămâni 
după acest eveniment, când a venit din nou rândul la baie, 
între etaje fusese întinsă o plasă. 

Studenții reeducaţi aveau să fie trimişi la Canal, 
Gherla, Ocnele-Mari şi Târgu-Ocna pentru a experimenta 
şi aici procedeul, inclusiv asupra oamenilor în vârstă, 
Dumitru Bacu, autorul primei lucrări dedicate reeducării 
de la Piteşti, aflat în mai 1953 ta Gherla, redă avertismen- 
tul primit din partea unui student la filozofie, extrem de 
grăitor credem noi, pentru modul în care se acționase 
asupra dezumanizării acestei categorii sociale de prim- 
rang a societăţii româneşti, transformată, prin umilință şi 
bătaie — deşi ambele substantive sunt prea serbede pentru 
a putea reda, nici măcar imagina la prima vedere, odioa- 
sele crime săvârşite în acest scop —, într-un docil, servii şi 
foarte eficient instrument al puterii. O parte a acestor 
tineri, foarte puţini însă, a mai putut găsi uneori, riscând 
enorm, o teribilă tărie de caracter să-şi poată avertiza un 
tovarăş de suferință: „Să vă feriţi de mine! Eu sunt stu- 
dent. Şi asta trebuie să vă spună mult. Să vă feriți nu nu- 
mai de mine, ci de toţi studenţii. Mai ales de cei care vă 
sunt prieteni. Pot să vă facă mult rău, mai ales pentru că 
nu puteți distinge sub masca pe care fiecare o poartă şi 
care la unii a devenit chip ce abis ne desparte de ceea ce 
am fost nu demult sau ceea ce am vrut să fim“. 

Moartea torţionarului-şef şi a unora dintre compli- 
cii săi a survenit în 1953, după moartea lui Stalin, fiind 
executaţi în ascuns. Înainte de a fi ucis, Țurcanu a scris o 
amplă declaraţie (de circa două mii de pagini), o confesi- 
une a monstruozităţilor comise, care însă a „dispărut“ în 


arhivele Securităţii. Nicolski, adevăratul inițiator al cri- 
melor de la Piteşti, a murit la adânci bătrâneţi, după Re= 
voluţia română din decembrie 1980, fără a i se mai cere 
vreo socoteală pentru meritele sale incontestabile la insta- 
larea regimului stalinist în România. 

Evenimentele petrecute în închisoarea de la Piteşti 
la mijlocul veacului trecut i-au conferit în cadrul Arhipe- 
lagului Gulagului românesc un rol aparte, de departe cel 
mai nefast, acela de „insulă a ororii absolute, cum alta n-a 
mai fost în întreaga geografie penitenciară comunistă“, 
aşa cum just aprecia, încă din 1981, Virgil lerunca, într-o 
primă lucrare apărută la Madrid, dedicată subiectului. 

Începuse reeducarea de la Piteşti. În aplicarea 
acesteia se disting patru etape: demascarea externă, fază 
în care deţinutul trebuia să-şi arate loialitatea față de par- 
tid şi de organizaţia O.D.C.C., denunţând tot ceea ce ştia 
şi ascunsese până atunci Securităţii. Urma demascarea 
internă, în care trebuiau indicate toate relaţiile care-l aju- 
taseră pe condamnat să reziste în interiorul închisorii. Se 
continua cu demascarea morală publică, în care trebuiau 
renegate valorile perene ale osânditului: familia, Dumne- 
zeu — dacă era credincios - iubita sau soția, prietenii, pe el 
însuşi. Numai atunci reeducatul era pregătit să intre în 
ultima fază, conducerea procesului de reeducare a celui 
mai bun prieten al său. În urma reeducării vegheate în- 
deaproape de Eugen Țurcanu, toate victimele au devenit 
călăi-schingiuitori, mulți depăşindu-şi profesorii. 

Grupurile întemniţate la Piteşti erau variate atât ca 
orientare politică, cât şi ca pregătire ideologică. Cei mai 
mulți dintre studenţi erau legionari şi ţărănişti, urmaţi de 
liberali şi monarhişti. Încadrarea acestora se făcea din 
punct de vedere administrativ după cea făcută la pronun- 
ţarea sentinţei. 

Se creaseră astfel patru categorii. Din cea dintâi 
făceau parte studenţii reţinuţi fără sentință judecătoreas- 
că, pe simplă bază de caracterizare politică. Din lipsă de 
dovezi împotriva lor nu s-a putut pronunţa o hotărâre 
judecătorească, dar, cu toate acestea, au fost obligaţi să 
facă până la şase-șapte ani de închisoare! A doua catego- 
rie îi includea pe cei întemnițați în urma unor delicte mi- 
nore: nedenunţare, favorizare, adăpostire, aderare fără 
activitate sau simplă suspiciune motivată de o afirmaţie. 
Majoritatea fără a avea orientare politică, fiind însă victi- 
mele propriilor revolte, fie ale circumstanțelor, fie ale 
„fabricilor de organizaţii subversive“ create specia! pen- 
tru a de lucru anchetatorilor, dar mai ales pentru a menți- 
ne „ascuţită“ vigilența cadrelor. Erau pedepsiţi cu închi- 
soare corecțională de circa trei — cinci ani. Cea de a treia 
categorie cuprindea studenții vinovaţi de „uneltire împo- 
triva ordinii sociale“ cu pedepse între opt şi cincisprezece 
ani de temniță grea. Din aceasta făceau parte aproape toți 
cei închişi. Ultima categorie era cea mai defavorizată. 
Dacă cei din primele trei categorii puteau trimite, o dată 
pe lună, câteva rânduri cenzurate celor de acasă şi, la 
acelaşi interval de timp, beneficiau de un pachet ce varia 
între trei şi cinci kilograme, componenţii celei de a patra 
erau lipsiţi de aceste privilegii. Aceştia primeau între zece 
şi cincisprezece ani de muncă silnică şi erau şefii de gru- 
puri şi personalități din lumea studențească, a căror opi- 
nie cântărea greu între colegii de breaslă. 

Factorii primordiali, necesari menţinerii vieţii, 
cum ar fi alimentaţia, igiena, medicamentele, erau total 
deficitari, ultimele fiind total inexistente. Deşi adminis- 
trația penitenciarului prevedea o alimentaţie zilnică de 
1800 de calorii, în realitate, hrana acordată nu depășea 
700-800 de calorii. Printre instrumentele (călăii sau torţi- 
onarii) prin care s-a trecui la aplicarea experimentului 
Piteşti s-a remarcat Eugen Țurcanu, originar din regiunea 
Rădăuţi, student la Facultatea de Drept. Deşi făcuse parte 
din Frăţiile de Cruce, trecuse repede la comunişti unde i 
se întrezărea o excelentă carieră diplomatică (urma să fie 
numit ambasador la Berna). Printre colaboratorii săi s-au 
aflat Popa Alexandru, zis Popa anu, Livinski, Mărtinuş, 
Nuţi Pătrășcanu, aceştia fiind legionari, la care s-au adău- 
gat național-țărănistul Titus Leonida, socialistul Cori 


Gherman, precum şi evreii sionişti Fuchs şi Steiner. 
Aceştia din urmă, precum şi Bogdănescu (torţionarul de 
la Canal), Enăchescu care şi-a torturat propriul unchi 
până ce acesta a scuipat sânge, Dan Diaca, recunoscut 
pentru celebra lovitură la ficat ce-i purta numele. 

Experimentul Piteşti a debutat în camera patru- 
spital, numită aşa pentru că era destinată iniţial bolnavi- 
lor, aflată în partea de nord a corpului închisorii, la parter. 
Aici sunt mutaţi într-o seară, pe la jumătatea lunii noiem- 
brie a anului 1949, cincisprezece deţinuţi dintre cei mai 
refractari, conduşi de monarhistul Sandu Angelescu. 
Aceştia întâlnesc alți cincisprezece colegi de suferință, 
aflați mai dinainte în această încăpere, de fapt grupul 
condus de Țurcanu, cărora li se destăinuiesc ca unor prie- 
teni. În condiţiile date, totul decurge normal, până la 6 
decembrie 1949, când se declanşează prologul experien- 
ței de la Piteşti. Pe motiv că Angelescu purta un pulover 
verde — în opinia unui gardian -, simbol legionar, este 
nevoit să se dezbrace. În celulă fiind foarte frig, 
Angelescu îl înjură pe gardian, cu care, spre stupoarea sa 
şi a grupului pe care-l conducea, se aliază Țurcanu. Între 
cei treizeci de deţinuţi se încinge o bătaie generală. Întru- 
cât izbânda era de partea grupului lui Angelescu, de par- 
tea torţionarilor au intervenit gardienii, pe motiv că 
Țurcanu propusese adversarilor să intre în organizaţia 
fondată de el şi de tovarăşi săi — O.D.C.C. (Organizaţia 
Deţinuţilor cu Convingeri Comuniste), Metoda optimă de 
atingere a scopului scontat a fost tortura sistematică, în 
realizarea căreia torţionarul-şef era expert. Închisoarea de 
la Piteşti poate candida cu brio la un loc fruntaş în 
Guiness Book din acest punct de vedere. Pe lângă ceea ce 
s-a petrecut aici, fecioara de fier, pisica cu nouă cozi, 
arderea pe rug, tragerea în țeapă ori tragerea pe roată, 
cunoscute metode de tortură, care însă aduceau în câteva 
ore moartea victimei, şi cărora, de altfel, le putem găsi 
„scuza“ de a se fi produs într-un ev mediu numit, pe bună 
dreptate, din acest punct de vedere „întunecat“, atrocităţi- 
le.de la Piteşti n-au fost egalate decât, poate, de metodele 
GESTAPO-ului şi ale NKVD-ului. 

„DIVERSIUNEA” DE LA CABANA PADINA—UN EPISOD SEMNIFICATIV DIN 
REZISTENŢA ANTICOMUNISTA 
prof. Grigore CONSTANTINESCU 


Referindu-se la Rezistenţa 
armată anticomunistă, remarcabilul 
istoric englez Dennis Deletant consi- 
dera, pe baza unei analize absolut 
obiective, că a constituit, în esenţă, 
„un fenomen spontan, având un ţel 
comun, acela de a nu se supune con- 
secințelor comunizării României. 
Formațiunile de partizani nu repre- 
zentau o ameninţare majoră pentru 
puterea comunistă,deşi, atâta vreme 
cât rămâneau în libertate, subminau 
pretenţia regimului de a deține con- 
trolul deplin al ţării... Formaţiunea 
care a supravieţuit cel mai mult a fost 
cea a «Haiducilor Muscelului», men- 
ționată şi sub numele de „Partizanii 
libertăţii”, 

Rezistenţa armată anticomu- 
nistă de pe versanţii sudici ai Munţi- 
lor Făgăraş se situează, prin intensita- 
tea operaţiunilor organizate, prin du- 
rata considerabilă a activităţii grupu- 
lui de partizani [1948-1958] şi prin 
aria geografică în care au acţionat 
membrii săi, printre manifestările 
antitotalitariste de amploare din Ro- 
mânia. 

Reluând acuzaţiile sentinţei 
profund incriminatoare nr. 107/1959, 
se constată că acțiunea diversionistă a 
grupului „Partizanii libertăţii” de la 
Cabana Padina din Munţii Bucegi a 
fost de o amploare fără precedent, 
implicând participarea unui colectiv 
numeric apreciabil, de peste o sută de 
cursanți care se specializau într-o 
şcoală organizată de către Consiliul 
Central a! Sindicatelor — „organul de 
conducere superior, unic, al sindicate- 
lor din R.P.R., între două congrese”, 
şcoală ce avea ca obiectiv special 
„pregătirea unor conducători de co- 
lective turistice”, bineînţeles, selecţi- 
onaţi pe criterii partinice de total ata- 
şament pentru partidul comunist. 

Ecoul diversiunii partizanilor 
va fi, din această cauză, fulminant în 
epoca dominată de sistemul totalitar. 
Potrivit Sentinței criminale nr. 107 
din 19 mai 1959 a Tribunalului Mili- 
tar al Regiunii a ]l-a Militare: „La 
începutul lunii august 1952, membrii 
bandei Arnăuţoiu Toma, fiind infor- 
maţi de unele elemente de sprijin că 
sectorul în care acționau e, era cerce- 
tat de organele de securitate, au luat 
hotărârea ca să-şi schimbe locul de 


activitate şi de a săvârşi mai multe 
acte teroriste în munţii Bucegi, cu 
scopul de a deruta urmărirea lor de 
către organele de stat şi de a crea o 
atmosferă de temere şi în rândurile 
cetăţenilor din acel sector. Punând în 
aplicare acest nou plan, inculpatul 
Arnăuţoiu Toma împreună cu ceilalți 
membri ai bandei au săvârşit unele 
atacuri la stânele şi lucrările silvice 
situate pe râul Dîmboviţa, după care 
deplasându-se în munţii Bucegi, în 
noaptea de 17-18 august 1952 au 
atacat cabana turistică din muntele 
Padina. 

Înconjurând cabana şi fixând 
posturi de pază înarmată, teroriştii au 
pătruns în cabană şi după ce au iden- 
tificat personalul administrativ, sub 
amenințarea armelor au controlat 
registrele de evidenţa turiştilor veniţi 
la odihnă, informându-se despre fie- 
care pentru a descoperi organele de 
securitate şi membrii de partid. Ei au 
controlat fiecare cameră în parte şi au 
terorizat peste 100 de turişti parte din 
aceştia fiind jefuiți de ei, după care au 
jefuit din magaziile cabanei însemna- 
te cantităţi de alimente, îmbrăcămin- 
te, încălțăminte şi bani. [Dosar 
1220/59]. 

“Atacul” de la Cabana Padina 
din Munţii Bucegi nu a fost, aşadar, 
un „atac” condiţionat exclusiv de 
asigurarea aprovizionării cu alimente 
pentru iarnă, ci şi o demonstraţie de 
forţă, într-un context politic în care 
speranţele în răsturnarea unui regim 
impus prin măsuri represive se dimi- 
nuaseră considerabil. 

Atacul diversionist de la Ca- 
bana Padina — situată la altitudinea de 
1525 m, în Munţii Bucegi — a impli- 
cat o mobilizare exemplară a partiza- 
nilor în vederea respectării integrale a 
misiunilor fiecăruia. Planul de atacare 
a cabanei prevedea — în relatarea lui 
Toma Arnăuţoiu — încercuirea obiec- 
tivului de către Petre Arnăuţoiu, Con- 
stantin Jubleanu şi Maria Plop, în 
timp ce el şi lon V. Marinescu urmau 
să acţioneze în interior. 

i În seara zilei de 16 august 
1952, partizanii trec din Muntele 
Padina în Muntele Lăpticiu, vizavi de 
Cabana Padina, pe care o suprave- 
ghează în tot cursul zilei următoare, 
pentru a observa dacă armata este 

prezentă în zonă... Asigurându-se de 
o „linişte” cel puţin temporară, loco- 
tenentul Toma Arnăuţoiu şi studentul 
în medicină lon V. Marinescu merg, 
în jurul orei 22, la bufetul cabanei. 

Cabanierul Ion T. Vila, origi- 
nar din Pietroşiţa, era la recepție, 
împreună cu soţia sa, Aurelia, şi cinci 
chelneriţe... Cabanierul a fost între- 
bat de partizani dacă, în cabană, are 
„ceva armată”... lon T. Vila îi con- 
firmă că sunt patru ofiţeri de la 
M.F.A., care se culcaseră deja... În 
acel moment, în cabană erau cazate, 
conform declaraţiei lui, circa 150 de 
persoane... Partizanii cer registrul de 
intrări-ieşiri şi cartoteca cu legitima- 
ţii. Cabanierul se opune însă, 
solicitându-le să se legitimeze... 
Deconspirându-şi identitatea de grup, 
cei doi partizani amenință cu arunca- 
rea cabanei în aer, în eventualitatea că 
nu dă curs cererilor lor. Cabanierul, 
de frică, cedează... Partizanii fac un 
control sever în actele solicitate. Îşi 
notează selectiv „unele persoane şi, în 
special, numele evreilor” (sperau, 
poate, să-l găsească acolo pe 
Nicolski, şeful Securităţii, sau pe un 
altul de teapa lui !). Apoi, îi cer caba- 
nierului cheile de la magazie, unde 
merg însoţiţi de dr. Ovidiu Popescu şi 
de Mircea Gheorghiu, responsabilul 
colectivului sportiv cazat la cabană. 
Din magazie, sustrag 250 kg făină, 20 
kg zahăr, 15 kg şuncă, paste făinoase, 
10 pâini; schimbă 5 pături, iar, de la 
turişti iau „10 perechi de bocanci, 
ciorapi, câteva treninguri şi alte- 
le” [Dosar 1238, vol. 43]. 

Pe inginerul evreu Razenzan 
Freud îl deposedează de „ceas, o rani- 
ţă încărcată cu 5-6 cămăşi, o pereche 
de pantaloni, 650 lei, alimente, ver- 
mut, conserve, şerbet”, iar de la şefii 
colectivelor sportive iau 4 binocluri. 

Ofițerii sunt legitimaţi... Din 
trusa de medicamente, le selecționea- 
ză pe cele necesare lor. lon V. 
Marinescu recunoaşte, în Ovidiu 
Popescu, un fost coleg de la Liceul 
Militar din Timişoara. Partizanii in- 
tenționează să distrugă portretul lui 
Stalin şi „poartă cu cabanierul discuţii 
duşmănoase la adresa regimului de- 
mocrat-popular din R.P.R.>... 


. 

Versiunea conducătorului 
partizanilor este mult prea sintetică, 
în raport cu declarația extrem de nu- 
anțată a fostului administrator al ca- 
banei Padina, lon T. Vila, interogat, 
la 14 martie 1959, de către Securita- 
tea din Sinaia... Acesta declară că, în 
cursul zilei de 17 august 1952, Biroul 
de Turism Sinaia l-a anunţat că ur- 
mează să cazeze un colectiv de turişti, 
mai precis, o şcoală pentru conducă- 
tori de colective turistice, care veneau 
din Munţii Piatra Craiului, pe traseul 
Bran-Padina... La ora 21-21,30, tu- 
riştii sosesc şi li se repartizează came- 
re de dormit în vila Padina Il. 
„Servesc masa”, dansează puţin şi 
pleacă la culcare... lon T. Vila se 
retrage în camera lui din spatele bu- 
cătăriei, pentru a face monetarul... 
Brusc, după câteva minute, uşa se 
deschide şi intră „foarte disperată” 
soția, care îl anunţă că doi indivizi 
înarmați au pătruns în cabană şi-l 
cheamă urgent la ei... Cabanierul îşi 
strânge banii, îi pune într-o cutie şi 
pleacă spre sala de mese, unde se 
întâlneşte cu cei doi necunoscuți... 
Cel mai în vârstă dintre ei — potrivit 
descrierii cabanierului —, „de circa 
30-35 de ani, de statură înaltă, suplu 
la corp, păr brunet, un nas ascuţit, 
faţă ovală, era îmbrăcat cu un panta- 
lon negru de stofă, un maieu şi o hai- 
nă neagră cu guler de blană; privirea 
lui era foarte aspră şi tăioasă... De 
gât, avea un binoclu, iar în mâini, un 
pistol automat cu aruncătoare de flă- 
cări...” Celălalt, mai tânăr, „de apro- 
ximativ 30 de ani, avea o statură po- 
trivită, părul blond, slăbuţ, îmbrăcat 
în nişte haine de pădurar, iar în pi- 
cioare avea bocanci obişnuiţi; în mâ- 
nă, ţinea un pistol automat în poziție 
de tragere” [Dosar 1238, vol. 47]. 

Cel mai în vârstă îl întreabă 
dacă este „responsabilul cabanei, 
adică tovarăşul Vila”. La răspunsul 
său afirmativ, acesta i-a întins mâna, 
„în semn de bun-venit!” 

Nedeconspirându-se, partiza- 
nii îl chestionează dacă „organele de 
Miliție vin regulat, dacă îşi fac dato- 
ria, dacă el se achită conştiincios de 
sarcini”... lon T. Vila intuieşte că ar 
fi „organe de Securitate”... Ei accep- 
tă supoziţia cabanierului, motivând că 
au de efectuat un control. 

Se arată preocupaţi dacă s-au 
asigurat condiţii de cazare 
„Ccorespunzătoare” turiştilor sosiți în 
acea seară şi dacă a făcut operaţia de 


înregistrare a lor... „L-au întrebat — 
derutându-l complet pe cabanier — 
„dacă pe la cabană, sau prin împreju- 
rimi, au venit «partizani”... lon T. 
Vila confirmă că nu au venii, dar, că, 
în zonă, cu zece zile în urmă, un zidar 
din Pietroşiţa, Isaia Mărculescu, a 
întâlnit, pe Vârful Didinului, doi-trei 
suspecți, îmbrăcaţi în haine de pădu- 
rar care studiau o hartă, vorbind „o 
limbă străină sau nu prea bine pe 
româneşte”... S-au interesaț, apoi, de 
ceea ce îi durea cel mai mult: cum stă 
cu aprovizionarea cu alimente... Ca- 
banierul pare să îi dezamăgească: 
„Slab!”... 

Tânărul îi cere să le prezinte 
registrul de evidenţă a turiştilor... lon 
T. Vila îi spune că nu are voie să 
prezinte aceste acte decât „organelor 
M.A.I. sau ale Biroului de Turism” şi 
îi roagă să se legitimeze... Era de față 
şi soţia sa, Aurelia Vila... 

Cabanierul rememorează sce- 
na care l-a stupefiat: „În acest mo- 
ment, necunoscuţii şi-au schimbat 
complet felul de a fi Au îndreptat 
amândoi pistoalele spre mine, 
spunându-mi: „—Aceasta este legiti- 
maţia noastră!”... De spaimă, lon T. 
Vila se retrage câţiva paşi... Necu- 
noscuţii iau repistrul de pe birou, 
tânărul notându-şi, pe o bucată de 
hârtie, numele unor turişti şi camerele 
în care erau cazaţi... 

Celălalt îl întreabă dacă ce 
membru de partid. Cabanierul spune 
că nu este şi, simțindu-se prost, iese 
puţin la aer, pe balcon; timp suficient 
ca să observe că „elemente înarmate 
necunoscute încercuiau cabana”... 
Cei doi necunoscuţi îl obligă să-i 
însoțească pentru a face controlul 
clădirilor... Sub escorta lor, se în- 
dreaptă spre vila Padina II, unde fuse- 
seră cazați turiştii sosiți în acea sea- 
ră... La un şipot de apă, se opresc... | 
se adresează, pentru prima dată cu 
„Domnule”, întrebându-l: „Ştii cu 
cine stai de vorbă?...” La răspunsul 
său negativ, continuă: „Noi suntem 
partizani şi trebuie să ne dai alimente 
şi echipament!”.... După o asemenea 
surprinzătoare „legitimare”, lui lon T. 
Vila i s-a făcut rău; s-a retras pe o 
bancă de lângă bucătărie şi, după ce 
s-a recules puţin, a avut curajul să le 
spună că nu le dă nimic... Iritaţi: de 
un asemenea răspuns, partizanii l-au 
amenințat că îl împuşcă, i-au dat ter- 
men de gândire două minute, 
retrăgându-se doi paşi în faţa lui şi, 
luând poziţie de tragere... 

„Fiind pus în primejdie, am 
acceptat!” se disculpă, la Securitate, 
cabanierul... Ca să nu aibă neplăceri 
de la cei care vor veni să constate 
lipsurile din magazie, lon T. Vila le 
cere să fie însoţit de celălalt personal 
al cabanei... Partizanii acceptă şi îl 
asigură că vor elibera chitanță pentru 
tot ce vor lua de acolo... Aşa se face 
că vor fi însoţiţi, în podul cabanei, 
unde se aflau alimentele, de Negroiu 
Natalia, Brezeanu Eugenia şi Vila 
Aurelia... Partizanii cer saci... La 
cabană nu au... Atunci, apare, din 
noapte, un tânăr necunoscut, „cu figu- 
ră de copil”, care vine cu patru rucsa- 
curi de tip german... E de-al lor... 
Partizanii pun făină şi alte alimente... 

Este adus, la cererea cabanie- 
rului, și şeful lotului de turişti ai şco- 
lii, Mircea Gheorghiu, ca să fie mar- 
tor... În camera lui, şe afla şi doctorul 
Ovidiu Popescu, pe care tânărul 
„bandit” îl recunoaşte şi-l întreabă 
nedumerit cum de a reuşit să facă 
Facultatea de Medicină, deoarece „el 
n-a avut această posibilitate”... 

„Operația de devastare a caba- 
nei” — precum o califică Ion T. Vila — 
continuă... Partizanii iau de la bucă- 
tărie 20 de pâini. Cabanicrul este 
întrebat dacă poate da de mâncare la 
15-20 de oameni. Partizanii vor, desi- 
sur, să pară mai mulţi pentru a-l im- 
presiona... Bucătarul nu are decât 
macaroane cu brânză... Ei refuză, 
spunând: „Numai italienii mănâncă 
aşa ceva!”... Atunci, lon T. Vila îi 
întreabă dacă sunt români sau stră- 
ini... Îi răspunde cel vârstnic: 
„Suntem români puri, din Muscel şi 
am fost şi noi oameni paşnici, dar ni 
s-au tras cartuşe în uşa casei noastre, 
deoarece doream libertatea, să nu mai 
fim asupriți de comunişti!” [Dosar 
1238, vol. 47]. 

(va urma) 

NICOLAE CEAUŞESCU 
PRIMII PAȘI PE CALEA AFIRMĂRII POLITICE(1933-1946) 


La mai bine de 15 ani de la moartea sa, Nicolae 
Ceauşescu rămâne o personalitate deosebit de controver- 
Sată a istoriei noastre naţionale. Din această cauză istori- 
cii au scris adesea cu patimă, referindu-se la rolul jucat de 
către fostul dictator în conducerea destinelor naţionale 
româneşti. De aceea se impune realizarea unei analize 
„sine ira et studio”, a vieţii şi faptelor fostului şef al'statu- 
lui român. Scopul succintului nostru articol nu este acela 
de a elucida cauzele şi impactul acţiunilor politice ale lui 
Nicolae Ceauşescu ci, aşa după cum sugerează şi titlul, de 
a evidenția principalele etape care au marcat evoluția 
politică a liderului de partid şi de stat. 

Născut la 26 ianuarie 1918, într-o modestă familie 
de ţărani olteni, la Scormiceşti, Nicolae era al treilea din 
cei zece copii (şapte băieţi şi trei fete) ai Alexandrei şi lui 
Andruţa Ceauşescu. La vârsta de şapte ani a devenit elev 
la şcoala primară din satul natal. După cum apreciau con- 
temporanii săi, „era destul de ager la minte. leşeau din 
comun (ca şi la frații şi surorile sale) ochii: incandescenți, 
străpungători, gura cu buze groase trasate ferm, întot- 
deauna închisă, schiţând un surâs ca o curiozitate scepti- 
că, nasul masiv cu nări ample, părul des, cârlionțat”?, 

Din cauza sărăciei şi a lipsei oricărei perspective, 
în 1928 a luat calea Bucureştiului pentru a învăţa meseria 
de cizmar în atelierul particular al lui Alexandru 
Săndulescu — atelier situat pe Calea Victoriei nr. 89 şi 
frecventat de cei care împărtăşeau ideile extremei stângi. 
Ulterior, după ce a fost dat afară de mai mulţi patroni, s-a 
stabilit în 1932 pe Calea Şerban Vodă, la cumnatul său 
Rusescu Nicolae. 

În împrejurări insuficient elucidate, Ceauşescu a 
devenit, în anii 1933-1934, unul dintre turbulenții adepți 
ai insignifiantului partid comunist din România, scos în 
afara legii încă din 1924 datorită afilierii sale la 
Comintern şi a politicii antinaţionale pe care o promova. 
Arestat, pentru prima oară la 23 noiembrie 1933, pentru 
„incitare la grevă, răspândire de afişe împotriva ordinii de 
stat”, Ceauşescu intră în rândurile U.T.C. Un an mai târ- 
ziu a fost din nou arestat, întrucât s-a deplasat la Craiova 
unde se judeca recursul instigatorilor grevei politice de la 
Griviţa din februarie 1933, având misiunea de a prezenta 
un protest împotriva „odioasei înscenări judiciare intenta- 
te conducătorilor luptelor proletare”. Eliberat în cursul 
aceluiaşi an, el apare în documentele Siguranţei din 1936 
ca secretar regional al U.T.C din Valea Prahovei. La înce- 
putului aceluiaşi an, fusese arestat în comuna dâmbovi- 
țeană Ulmi împreună cu alţi tineri comunişti. Interesant 
este faptul că, potrivit propriei mărturii, arestarea sa a fost 
absolut întâmplătoare, deoarece în declaraţia dată la poli- 
ție preciza că „ Am venit la prietenul meu (Gheorghe 
Dumitrache — n.n.) singur, fiind şomer, ca să stau singur 
până oi găsi de lucru în Târgovişte (....) am fost arestat, 
ne găsind nimic la mine jandarmii”“ .Judecat în cadrul 
procesului de la Braşov din vara anului 1936, Ceauşescu 
a fost condamnat la 2 ani închisoare şi la 2000 de lei 

amendă pentru insultarea CurţiiS. Eliberat din închisoarea 
Doftana, în decembrie 1938, i s-a fixat domiciliul obliga- 
toriu la Scorniceşti dar, încălcând interdicţia autorităţilor, 
a plecat spre capitală unde a luat parte la manifestaţia 
organizată de autorităţile carliste la L Mai 1939. Cu acest 
prilej a întâlnit-o pe Elena Petrescu, cea care avea să-i 
devină soţie în 1945€, În vara aceluiaşi an a urmat, la 
Ploieşti, cursurile Şcolii de cadre a Partidului Comunist, 
aceasta fiind de astfel singura şcoală pe care a frecventat- 
0, cu excepția celei primare. 

Nu se va bucura însă de o prea lungă perioadă de 
libertate, întrucât, pe fondul acțiunilor întreprinse de reor- 
ganizare a unor comitete regionale ale U.T.C şi în contex- 
tul tragic al dezmembrării României Mari - fapt pe care 
comuniştii îl considerau ca fiind favorizant răsturnării 
vechiului regim şi instituirii unei noi ordini sociale —, 
Ceauşescu, a fost din nou arestat, trecând în perioada 
iunie 1940 — august 1944 prin penitenciarele Văcăreşti, 
Jilava, Caransebeş şi Târgu Jiu. În ultimul dintre acestea 
s-a aflat în preajma lui Gheorghe Gheorghiu — Dej, căruia 
îi va executa cu docilitate ordinele, pe fondul regimului 
mai mult decât relaxat existent aici, regim ce i-a permis 
lui Dej să-şi organizeze o „veritabilă curte” după modelul 
celor regale. Această lungă perioadă de detenţie i-a facili- 
tat viitorului lider comunist un acces mai profund la ideo- 
logia comunistă, constituind baza pregătirii teoretice de 
mai târziu. Eliberat cu puţin timp înainte de 23 august 
1944 (la 6 august), Ceauşescu reapare în public alături de 
Gheorghe Apostol, Petre Constantinescu — Iași şi Con- 
Stantin Agiu la o săptămână după lovitura de stat 
„aşteptând la bariera Colentina apariţia Armatei Roşii”. 
Cu acest prilej a fost organizat, în cinstea ostaşilor sovie- 
tici, un miting la care a luat cuvântul şi Nicolae 
Ceauşescu. În acest prim discurs al carierei sale politice, 
el arăta printre altele că „în numele C.C. al U.T.C,, în 
numele tineretului român vă salut şi vă urez bun venit. 
Prin lupta voastră aţi ajutat poporul român să dărâme 
guvernul trădătorului Antonescu... Tineretul român vă 
primeşte frățeşte”. În aceeaşi perioadă a devenit secretar 
al CC.alU.T.C/. 

Pe fondul acțiunilor întreprinse de către sovietici 
în vederea instaurării comunismului în România, ascensi- 
unea politică a lui Ceauşescu n-a mai cunoscut nici o 
stavilă; astfel, cu prilejul Conferinței Naţionale a P.C.R. 
din octombrie 1945, el devenind membru supleant al 
C.C. în primăvara anului următor era numit, pentru o 
scurtă perioadă de timp, secretar cu problemele organiza- 
torice la Comitetul Regional din Constanţa, în condiţiile 
în care primul secretar de acolo fusese destituit în urma 
unei greve a docherilor din portf. După o lungă campanie 
electorală marcată de numeroase violenţe la care a fost 
supusă opoziția, comuniştii şi aliaţii lor din Blocul Parti- 
delor Democratice au obţinut cu sprijinul sovieticilor şi 
prin fraudarea masivă a voinţei electoratului o controver- 
sată victorie în ciuda unui succes aparent zdrobitor.. 

Cu prilejul acestor alegeri, Ceauşescu a devenit deputat 
de Olt ajungând, încă de la începutul lunii noiembrie, 
secretar al Comitetului Regional de partid Oltenia”. 

Succesul obţinut cu acest prilej a marcat în mod 
indubitabil viitoarea sa ascensiune politică în condiţiile în 
care drumul „ales şi urmat de Ceauşescu a fostul drumui 
spre o putere personală absolută, pavat cu răbdare, inteli- 
genţă, viclenie şi multe capcane, în care s-au poticnit toţi 
pretendenţii reali sau presupuşi la putere. Răbdarea l-a 
făcut să aleagă politica paşilor mărunți; inteligenţa — să 
înlocuiască răul manifest al anilor '50 cu o relativă des- 
tindere; viclenia — să satisfacă, mai întâi, deopotrivă, or- 
goliile prietenilor şi ale rivalilor, ca numai apoi, «când 
strugurii s-au copt», să-i trimită, pe. rând, departe de cen- 
trul de putere”, după cum aprecia cu justeţe un alt fost 
lider comunist, Silviu Curticeanu'%, 


NOTE 
1 lon Petcu, Ceauşescu un fanatic al puterii. Biografie 
neretuşată, Bucureşti, Ed. Românul, 1994, p. 23; 
Catherine Durandin, Nicolae Ceauşescu. Adevăruri şi 
minciuni despre un rege comunist, Bucureşti, Ed. Nemo, 
1991, p. 18; Thomas Kunze, Nicolae Ceauşescu. O bio- 
grafie, Bucureşti, Ed. Vremea, 2002, p 21 
2 lon Petcu, op. cit. 
3 Ibidem 29-31, Thomas Kunze, op. cit, p 35-37 
4 Apud. lon Petcu op.cit. p. 61-66 
5 Catherine Durandin, op. cit. p. 32 
6 lon Petcu, op. cit. p. 94-95 
? Ibidem, p. 117 -120 
8 Ibidem. P. 134 
9 Catherine Durandin, op. cit. p. 51 
10 Silviu Curticeanu, Ceauşescu, Drumuri eşuale în 
„Dosarele Istoriei”, anul VI, nr. 5 (57), 2001, p. 52. 


NICOLAE CEAUȘESCU - DE LA SOCIALISMUL REALIST LA DICTATURĂ 


Anul de praţie 1948... 

Începând cu luna martie a -anului 1948, 
Ceauşescu, devenit între timp adjunct al ministrului Agri- 
culturii, a răspuns de colectivizarea forțată a agriculturii. 
În anul 1950, a trecut la conducerea Ministerului Apără- 
rii. 

Dar adevărata sa ascensiune politică s-a declanşat 
o dată cu preluarea puterii de stat de către Gh. Gheorghiu 
Dej, în anul 1952. Astfel, Ceauşescu a devenit membru al 
Biroului Politic al P.C.R. şi, pentru o perioadă de aproape 
10 ani, a decis politica de personal din cadrul partidului 
(1955-1965). La două zile după -moartea lui Gh. 
Gheorghiu Dej, pe data de 23 martie 1965, presa anun- 
ţa „alegerea tovarăşului Nicolae Ceauşescu” în funcţia de 
prim-secretar al C.C. al PMR, Ceauşescu devenind ulteri- 
or, pe rând, secretar gencral a! CC. al P.C.R. (1965- 
1969) şi secretar general al P.C.R. (1969-1989). 

Asemeni predecesorului său, Ceauşescu a evoluat pe linia 
consolidării suveranităţii, respingând planurile sovietice 
care rezervau României rolul de sursă de produse agricole 
şi materii prime pentru economia blocului estic. Aceeaşi 
opoziţie demonstrativă faţă de U.R.S.S. a dovedit-o şi în 
relaţiile externe, în cadrul cărora una dintre cele mai tran- 
şante atitudini a luat-o condamnând intrarea trupelor Pac- 
tului de la Varşovia în Cehoslovacia (aupust 1968). 

Prin politica promovată - „de deschidere faţă de toate 
ţările” - Ceauşescu şi-a atras nu numai o relativă simpa- 
tie, ci şi sprijinul financiar a! Vestului. După anul 1974 
are loc transformarea conducerii asigurate de el într-o 
dictatură. Într-o perioadă de 7 ani, Ceauşescu şi-a asigurat 
puteri nelimitate în cadrul statului. După modificarea 
Constituţiei în ânul 1974, care a marcat transformarea 
formală a Românie: într-o „Republică Socialistă”, 
Ceauşescu deţinând din acel momeni şi funcţia de preşe- 
dinte al statuiui, a început să fie tot mai des invocat sub 
denumirea de „Conducătorul”, susținută în fiecare dintre 
apariţiile sale publice de prezenţa însemnelor tradiţionale 
ale puterii deţinute: sceptrul şi eşarfa tricoloră. În cele 
mai importante funcţii de partid şi de stat au fost numiţi 
membrii familiei sale, iar prima care s-a bucurat de aceste 
atenţii a fost soţia sa, Elena Ceauşescu. Din acest purict 

de vedere, disidentul român Virgil Tănase aprecia într-un 
articol parizian, în anul 1982 că: „Societatea românească 
funcţionează pe principiul vasalităţii familiale. Nimic mai 
avantajos pentru putere decât să controleze părți întregi 
ale societăţii prin intermediul rudelor sale, care sunt par- 
teneri inofensivi, cu atât mai mult cu cât reprezintă oglin- 
diri ale puterii...”. La aceste măsuri s-a adăugat poliția 
politică secretă, Securitatea, restructurată de el în vederea 
exercitării unui control total asupra populaţiei şi a înăbu- 
şirii, uneori prin ceie mai brutale măsuri, a oricăror forme 
de opoziţie. Controlul puterii de stat se exercita în toate 
domeniile vieţii sociale, inclusiv în domeniul istoriografi- 
ei. Spre exemplu, cu ocazia aniversării zilei de naştere a 
dictatorului în luna ianuarie a anului 1988, propaganda 
comunistă se realiza prin intermediul binecunoscutei re- 
viste de istorie Magazin istoric. Numărul din luna respec- 
tivă îi era consacrat în totalitate lui Nicolae Ceauşescu, 
considerat „ctitorul României contemporane”, iar Elena 
Ceaușescu „eminentă personalitate a ştiinţei şi politicii 
contemporane - academician doctor inginer”. 

În anul 1981, Ceauşescu a decis să treacă la achi- 
tarea rapidă a întregii datorii externe, considerând că ast- 
fel va asigura deplina independenţă şi prosperitate a țării, 
care trebuia să nu mai depindă de condiţionările băncilor 
occidentale. 

Forţarea exportului şi reducerea importului pentru 
obținerea unor excedente ale balanței de plăți, necesare 
pentru achitarea datoriei externe, au produs secătuirea 
duselor româneşii, iar populaţia a fost supusă unui regim 
de viaţă umilitor (aprovizionarea cu alimente pe bază de 
raţii, întreruperea frecventă a furnizării energiei electrice, 
în timp ce, în sezonul rece, temperatura din apartamente 
ajunsese la 1 2C). După anul 1985, din cauza numeroa- 
selor încălcări ale drepturilor omului semnalate în decur- 
sul” timpului, s-a accentuat starea de izolare politică a 
României. Ajutoarele financiare vestice au început să 
sosească toi mai sporadic, iar discrepanţa între imaginea 
obsedantă a unui stat puternic indusirializat şi realitate a 
devenit tot mai evidentă. 

Congresul al XIV-lea al P.C.R. îl aclamaseră pe 
Ceauşescu, numindu-l „erou între eroii neamului”, popu- 
laţia, în cadrul unor manifestații publice declanşate iniţial 
la Timişoara şi apoi în Bucureşti (22.12.1989), a cerut 
înlăturarea sa de la putere. După ce forțele armate i-au 
retras sprijinul, Conducătorul şi soția sa au încercat să 
scape prin fugă. Au fost prinşi peste două zile şi, judecaţi 
de către un tribunal militar în Târgovişte, condamnaţi la 
moarte şi executaţi în ziua de Crăciun a anului 1989. 

Abia după dispariţia celor doi, opinia publică internaţio- 
nală a avut ocazia să cunoască îndeaproape adevăratele 
proporţii ale abuzurilor comise în cursul regimului impus 
de Nicolae Ceauşescu, care, până în ultima clipă a desfă- 
şurării procesului său, a contestat vehement competența 
completului de judecată. 

La o lună după ce delegaţii la Congresul al XIV- 
lea al P.C.R îl aclamaseră pe Ceauşescu, numindu-l „erou 
între eroii neamului”, populaţia, în cadrul unor manifesta- 
ţii publice declanşate iniţial la Timişoara şi apoi în Bucu- 
reşti (22.12.1989), a cerut înlăturarea sa de la putere. 
După ce forţele armate i-au retras sprijinul, Conducătorul 
şi soţia sa au încercat să scape prin fugă. Au fost prinşi 
peste două zile şi, judecaţi de către un tribunal militar în 
Târgovişte, condamnaţi la moarte şi executați în ziua de 
Crăciun a anului 1989. Abia după dispariţia celor doi, 
opinia publică internaţională a avut ocazia să cunoască 
îndeaproape adevăratele proporţii ale abuzurilor comise 
în cursul regimului impus de Nicolae Ceauşescu, care, 
până în ultima clipă a desfăşurării procesului său, a con- 
testat vehement competența completului de judecată. 

După prăbuşirea regimului comunist, misiunca 
istoricilor consider că este aceea de a realiza o abordare 
obiectivă în ansamblu a regimului politic al lui Nicolae 
Ceauşescu, evitându-se eroarea de a se pune accent doar 
pe latura pozitivă sau negativă a acestuia. 


DICTATURA, NIMIC MAI „FIRESC? 


În „epoca de aur Nicolae Ceauşescu”, inteiectua- 
lului i se oferea, ca semn al libertăţii, al ieşirii din era 
înghețului stalinist, cartea Sub trei dictaturi a lui Lucrețiu 
Pătrăşcanu, după ce din 1968 autorul nu mai era „agent al 
imperialismului”, ci un martir al comunismului naţiona- 
ist. 

Lucrețiu Pătrăşcanu nu era însă reformatorul? la 
Gramsci, pe care România a avut neşansa să îl piardă, din 
moment ce el vedea „dictatura proletariatului” ca alterna- 
tivă „democratică” la dictaturile analizate în menţionatul 
volum. Apoi, nostalgicii unei istorii neîmplinite uitau că 
ar fi fost imposibil ca, într-o Românie neocupată de Ar- 
mata Roşie, să fi existat, în deceniile cinci-şase, şansa 
unei guvernări comuniste. 

Tot în epoca N. Ceauşescu a apărut, prin grija 
fostului social-democrat Ştefan Voitec, opera lui C.D. 
Gherea. Aici se putea citi şi un interviu din 1920, în care 
Gherea se exprima categoric împotriva boişevismului. 
Documentele istoriei PCR, publicate tot atunci, impuneau 
(cele ale constituirii partidului, în primul rând) concluzia 
ilegitimităţii acestei formaţiuni politice. Asemenea apari- 
ţii editoriale trebuiau să câştige încrederea intelectualității 
în regimul ceauşist, sensibilizând rusofobia, încercând 
totodată să lepitimeze comunismul prin naționalism. 

Astfel, libertatea de a fi „patriot” era redusă la 
identitatea colectivă a românismului defensiv, pe o linie 
istoric-genealogică în care PCR apărea „cu necesitate” 
drept „încununare”, iar N. Ceaușescu drept personalizarea 
voinţei anonim-colective de istorie de sine stătătoare. 
Lecţiile de învățământ politico-ideologic prezentau 
„dialectica” necesităţii/legităţii şi libertăţii, demonstrând 

„ştiințific” realizarea libertăţii — în dictatură. 

Aşa cum Stalin fusese „tătucul”, Ceauşescu era 
„părintele iubit”. Tiparul ideologic îl găsim în statul ro- 
man — „pater patriae”: putea un părinte dori aliceva decât 
binele copiilor săi? Si ce pedeapsă se cuvenea copilului 
care se revolta împotriva părintelui? Pedeapsa romană 
putea fi chiar moartea... 

Corporatismul familial uneşte toate dictaturile, 
reflectându-se narcisic în cultul personalităţii, paroxism 
al depersonalizării prin fanatizarea şi isterizarea emoţii- 
lor. Dar politica nu este singura responsabilă de un ase- 
menea comportament colectiv. Azi se vorbeşte de dictatu- 
ra (de catifea) a culturii populare (sau a subculturii) de tip 
american, de „spălarea creierelor” prin divertismentul şi 
talk-show-urile TV, de o dependenţă emoţional-irațională 
a publicului faţă de „idolii” săi. 

Observațiile asupra psihologiei colective şi asupra 
manipulării conştiințelor duc la reprezentarea dictaturii şi 
democraţiei ca feţe ale aceleiaşi monede, aşa cum suge- 
rează şi filosoful columbian Nicolas G6mez Dâvila 
(„Scolii pentru un text implicit”, comentariu de Juan 
Asensio, „Dissection du cadavre de la litterature: Gomez 
Davila ou : la passion de la Reaction”, hitp:/ 
stalker.hautetfort.com/about.html). O asemenea imagine 
este utilă pentru înţelegerea unor complexe fenomene 
sociale, dar numai ea singură, chiar dacă esențială, este 
insuficientă, în simplitatea ei, pentru analize de detaliu. 
Cu atât mai mult cu cât istoria dictaturii trece prin istoria 
absolutismelor de tot felul, ireductibile la o caracteristică 
unică. 

In capcana unei asemenea reducţii s-a aflat socie- 
tatea germană postbelică, în ea căzând, în ultimii ani, şi 
alţii, din afara Germaniei, prin excesive comparații între 
reaiităţi prezente si un trecut nazist 
„deshistorizat” (Norben Seitz, în săptămânalul „Die 

Zeit”, nt. 52 din 18 decembrie 2002). 

impotriva emotivității iraționale s-a raobilizat 
Luminismu!, al cărui raţionaiism a încercat şi compro- 
misul politic a cărui emblemă a fost iozefinismul, 
raţionalism al cărui extremism a fost iacobinisnul, în 
a cărui descendență s-a situat ieninismul. 

Eşecul proiectului modernist (cum apreciază 
postmodernii), proiect în a cărui continuare se încăpă- 
țânează Habermas et co., a dus la relativizarea tuturor 
valerilor şi la apatia civică, un fond propice tocmai 
guvernării de tip dictatorial, tendinta globalizării 
sporindu-i atractivitatea (variantă târzie a Imperiului 
Restaurai). Aceasta ar fi sustmută de reacția conserva- 
toare, de tip fundamentalist-religios) şi a celor favora- 
biti conducerii „cu mână de fier”, motivaţi de nemul- 
țumirea faţă de formele anarhice ale libertăţii. 
Perspectiva organică, monolitică a ideologiei dictatu- 
rii se raportează li Absolut și poate fi abordată cu 
folos pe această direcţie. 

Este interesant de observai exemplul României, 
unde segimul comunist s-a opus refigiei cu inipetuozitate 
de cruciadă, confiscând pentru sl însuşi, sub masca laici- 
tăţii emancipaivare, Absolutui cu care persuada concu- 
rentul său idtologic. De la acesta a preluat figuri retorice, 
cum ar fi cele ale simbolismului luminii („steaua”, 
„soarele”), ori cele evocând călătoria pe ape nesigure 
către un pământ al făgăduinței (aducând în prim-plan 


ăia 


„conducătorul”, „cârmaciul”), sau trimițând la corpusul 
biblic („Viaţă veşnică — în fericire, în comunism” — a se 
compara cu scrisoarea paulină către Tit, 1.2). 
In plan metafizic, Absolutul dictaturii, abuzând 
ideea de Ordine, se substituie Absolutului Armoniei, în 
timp ce în plan social-politic se substituie con- 
sensului liber şi avizat. 
Dictatura este departe de a fi doar subiect 
, de istorie, atâta vreme cât primii ani ai secolului 
21 îl anunță tot ca un secol de confruntare de pe 
poziţii de forță, revelator fiind titlul cărții din 
1995 a lui Benjamin Barber (evocat în Institutul 
Worldwatch — Starea lumii 2004), Jihad vs 
MeWorid (McWorld fiind societatea de tip 
consumerist), două tiranii posibile într-un deficit 
de raționalitate. 
Preşedintele SUA a vorbit belicos de o 
„Axă a Răului”, în timp ce aceia vizaţi, cu ecou 
şi în Europa, numesc SUA „imperiul Răului”. O 
viziune apocaliptică şi derutantă, la concurență 
cu producția cinematografică de Secolul 20, 
secol al dictaturilor, a fost un „secol blestemat”, 
aşa cum numea poetul Paul Fleming, contempo- 
ran al Războiului de treizeci de ani, secolul 17, 
scriind unui prieten în doliu după fiul său: „(...) 
îţi pare chiar rău de a fi fost tată. Să mă bucur în 
durere (pentru fiul decedat- nota mea), îmi cere 
cursul blestematului secol — ar fi fost bine să fi 
fost deja mort”. Între aceste două veacuri, 
Lessing, în Educaţia neamului omenesc (1781), 






deşi (cum mărturiseşte în scrisori) obosit de polemici 
filosofice şi literare, întristat de umilinje, nesigur de sine, 
mai are puterea să creadă într-u omenire perfectibilă, 
având în vedere că „nu este adevărat câ linia cea mai 
scurtă este cea dreaptă”. Înţelept sau naiv? Să-i acceptăm 
afirmaţia ce! putin ca ipoteză de lucru — suficient de înţe- 
lepţi pentru ca naivitatea să nu ne facă de rușine, suficient 
de naivi pentru ca înțelepciunea să crească diri inimă. 

ÎNCHISOAREA— TRAGICĂ IDENTITATE A ORAŞULUI PITEŞTI 


Din zecile de mărturii despre Închisoarea Piteşti, 
care au şocat opinia publică, au contribuit din plin la tra- 
gica identitate a oraşului nostru, îndrăznim să aducem 
înaintea cititorilor noştri încă un document. Mai mult 
decât atât, acest document este cât se poate de interesant, 
nu atât prin ineditul său, cât mai ales prin faptul că aici 
sunt narate câteva evenimente şi situaţii care ies cu totul 
din tiparul mărturiilor despre „Experimentul Piteşti”. 

22 iunie 1947 a fost ziua când deţinuţii de la Peni- 
tenciarul Piteşti „au recurs” cum avea să se exprime trei 
zile mai târziu comandantul Serviciului Educaţie Cultură 
şi Propagandă din Divizia „Horia, Cloşca şi Crişan”, că- 
pitanul Aresene—«la o manifestaţie care sub pretextul că 
manifestează pentru libertate şi contra foamei au sărbăto- 
rit 6 ani de la începerea războiului împotriva U.R.S.S. Cu 
această ocazie au strigat lozinci ca: „Vrem armata din 
trecut”, „Libertate”, „Jos guvernul trădătorilor”, „Murim 
de foame”, „Piteşteni salvaţi-ne”etc. În timpul manifesta- 
ţiei au smuls gratiile şi încuietorile de la celule, au spart 
geamurile, au stricat încuietorile ce dau în curţile exte- 
rioare ale penitenciarului, circulând în aceste curți, iar 
câţiva dintre deţinuţi au ieşit pe acoperişul penitenciarului 
pentru a atrage atenţia populaţiei civile». 

Cum au reacţionat cei care asigurau paza? lată ce 
raporta căpitanul Arsene pe 25 iunie 1947: „Faţă de 
această situaţie văzându-se că garda dată de Inspectoratul 
de Jandarmi Piteşti este insuficientă, iar Siguranţa şi Poli- 
ţia nefiind la faţa locului, Divizia „Horia, Cloşca şi 


Crişan” la cererea Directorului Penitenciarului a întărit: 


paza exterioară şi a luat toate măsurile restabilirii ordinii 
cu două plutoane de ostaşi”. Cu alte cuvinte, pentru 
această divizie năşită prin lagărele siberiene, străină de 
neam şi de ţară, sosise momentul să-şi dovedească cre- 
dința faţă de stăpânul bolşevic, şi nu în altă parte decât 
împotriva românilor. Misiunea a fost executată cu priso- 
sință: „Directorul Penitenciarului de comun acord cu un 
ofițer din partea Diviziei au hotărât să izoleze copii ce au 
pus la cale această manifestaţie şi au agitat spiritele în 
vederea unei evadări”. În acest sens s-a fixat un plan de 
operaţii. Ajutorul trimis penitenciarului a fost pus la dis- 
poziţia Directorului şi căpitanului jandarm Dinovici Vasi- 
le, care sunt organele de execuţie ale Ministerului de In- 
terne, pentru a trece la măsuri. Şi asta spre deosebire de 
comandantul Inspectoratului de Jandarmi Piteşti, locote- 
nent-colonelui Solomon, care: „în momentul când să 
treacă la măsurile de izolare a capilor manifestaţiei a dat 
dovadă de frică şi a început să facă planuri de derutare, 
spunând că deţinuţii vor sparge becurile electrice dacă 
vom intra noaptea şi vor recurge la diferite dezordini şi 
deci să-i lase pentru a doua zi. Întrebat dacă a doua zi 
vine să conducă aceste operaţii a răspuns că el dă numai 
paza şi n-are o astfel de misiune, aceasta-i revine directo- 
rului, iar dacă va fi nevoie va veni atât el cât şi alții”. 

Fără nici o şansă, revolta deţinuţilor politici a fost 
înăbuşită, însă nu tocmai aşa uşor: „Începând operaţiile 
de izolare nu s-a ajuns la nici un rezultat, fiindcă toţi deți- 
nuţii, în jur de 460, sunt în masă prin spargerea tuturor 
uşilor. Această izolare nu se putea executa decât prin 
forță, ceea ce nu s-a întrebuințat, neprimind nici un ordin 
de la cei în măsură a-l da”. Nu ştim cât de-adevărată este 
afirmaţia că nu s-a folosit forța, căci în cele din urmă: 

„Totuşi s-a restabilit liniştea internă, toate uşile de la curţi 
şi secții s-au închis, fiind descuiate liniştea internă, toate 
uşile de la curţi şi secţii s-au închis, fiind descuiate numai 
la orele prevăzute de programul penitenciarului”. Oare 
cum ar fi reuşit dacă nu au folosit forţa? Maeştri în mani- 
pulare, să fi reuşit oare politrucii să-i convingă pe acei 
oropsiţi să înceteze orice acţiune? Cum şi cu ce preţ nu 
Ştim?! Cert este că în continuare s-au luat toate măsurile 
pentru a se preîntâmpina orice astfel de revolte: „Paza şi 
siguranţa exterioară asigurată şi întărită. Vigilenţa în ceea 
ce priveşte planurile deţinuţilor şi modul de a comunica 
al lor cu exteriorul a fost întărită şi intensificată ia ma- 
xim”. Datorită acestor măsuri, iată ce s-a constatat: „Până 
în prezent deţinuţii primesc în mod ilegal din afară ali- 
mente, sume mari de bani, corespondența prin intermedi- 
ul personalului de serviciu al penitenciarului şi prin garda 
jandarmilor, care nu este conştientă de rolul ei ci compro- 
misă din această cauză. Astfel, în ziua de 20 iunie a.c. 
primul gardian al Penitenciarului Cioparia a fost arestat 
de siguranţă, fiind prins pe când introducea bani şi cores- 
pondenţă deţinuţilor. Tot el a scos din penitenciar nişte 
memorii ale deţinuţilor care au fost trimise lui Maniu şu 
lui Brătianu. De asemenea, este bănuit şi aproape verifi- 
cat că a introdus suma de 27 milioane lei pe care a înain- 
tat-o deţinutului avocat Dumitrescu Alexandru-Celteşti, 
bani primiţi de la organizaţia manistă Vâlcea...] De ase- 
menca în ziua de 23 iunie a.c., în ziua când se distribuiau 
pachetele deţinuţilor, a fost sesizat de Siguranţă şi prins 
de It. Stănescu Spirea şi slt. Neagu Constantin din Diviza 
Horea Cloşca şi Crişan plutonierul de jandarmi Cornoiu 
Gheorghe din legiunea Olt, din garda Penitenciarului, cu 
bani luaţi ca mită de la rudele deţinuţilor pentru a introdu- 
ce în penitenciar corespondenţa. Acesta a fost dat în jude- 
cată, înaintându-i-se actele de către căpitan de jandarmi 
Dinovici Vasile. Care nici acesta-se arată în continuare- 
nu pare a fi străin de legăturile deţinuţilor cu cei de afa- 
ră” Prin urmare, la „constatări şi propuneri” se arată ur- 
mătoarele: „Penitenciarul Piteşti nu corespunde unui nu- 
măr aşa de mare (460) față de capacitatea sa (250) şi mai 
ales că sunt aici deţinuţi de teapa acestora. Penitenciarul 
este aşezat în mijlocul populaţiei civile care asistă mereu 
la demonstrațiile antidemocratice ale deţinuţilor. Suntem 
de părere a sc trimite la lucru aceşti deţinuţi sau la un 
penitenciar izolat. Paza este slabă şi compromisă total, ne 
mai prezentând autoritate şi forță în faţa deţinuţilor. Din 
efectivul de 5 subofiţeri jandarmi care sunt în gardă, 3 au 
fost prinşi asupra faptului de a introduce şi scoate cores- 
pondenţa din penitenciar. 

În încheiere doresc să subliniez câteva aspecte: 
primul se referă la faptul că, cunoscând puterea şi atroci- 
tăţile comuniştilor nu poţi să nu rămâi uimit că deţinuţii 
politici au avut acest curaj de a se revolta; doi: acelaşi 
sentiment este stârnit şi de faptul că garda asigurată de 
jandarmi aveau un comportament, să-i spunem, în limite- 
le normalului şi nicidecum nu prevestea nimic din ceea ce 
avea să urmeze; trei: divizia şi-a dovedit menirea, aceea 
de vârf de lance în bolşevizarea României. Şi o ultimă 
observaţie, sentimentul meu este că la “47 comuniştii nu 
reuşiseră să stârpească forţa unei societăți normale, simţul 
civic. 


21 


Restituiri 


PERSPECTIVE 
Dr. CORNEL CARP 


Revoluţia din decembrie 1989 a pulverizat pur şi simplu istoria, dintre toate disciplinele socio-umane aceasta 
cunoscând cel mai puternic impact, creându-se un vid care, asemenea celui de putere, se cerea urgent acoperit. Istori- 
ografia comunistă promovase atâtea falsuri grosolane, păstrase atâtea tăceri ce sărăciseră la maximum abordarea, în 
special a perioadei interbelice, încât perspectivele ce se deschideau erau foarte generoase pentru toată lumea. Spărtu- 
ra era însă prea mare pentru a putea Îi cimentuită la repezeală. Aproape o jumătate de secol de minciună, confuzie şi 
derută nu putea fi schimbat peste noapte cu istoria cea adevărată, bănuită până atunci din istorisirile bunicilor sau 
citită pe Aa dintr-un vechi manual dosit prin vreun pod prăfuit. 

S-au găsit evideni şi cei care, după ce au schimbat rapid macazul ne-au întrebat zâmbind binevoitori: vreţi să 
ştiţi ce s-a întâmplat cu adevărat? Vă spunem noi! Cu cât rana era mai adâncă, cu atât mai mare era nerăbdarea de a o 
vindeca, cel puţin la suprafață. Destul de repede s-au format două tabere. Cei care au crezut în doctrina comunistă s- 
au repliat într-un naționalism agresiv numai bun să mascheze vechile sechele. Formula „nu eşti cu noi, eşti împotriva 
noastră” a fost uşor modificată: „nu eşti cu noi, nu-ţi iubeşti țara!”. Vechile teze naţionaliste care prin anii '60 anula- 
seră internaţionalismul proletar de tip sovietic impus după război sunt şterse de praf, puţin cosmetizate şi transforma- 
te astfel în temutele arme ideologice, despre care se crezuse, în mod eronat, că fuseseră distruse pentru totdeauna. 
Întreţinute şi de forţe politice interesate să conserve trecutul aşa cum era, aceste grupuri au controlat ani buni istoria 
naţională. A fi abordat în acei primi ani după 1989 probleme sensibile din epoca interbelică, în special cele referitoa- 
re la monarhie, reprezenta un anumit risc, cel puţin de imagine. 

A doua tabără, şi ea subiectivă în abordările sale cădea în greşeala de a supradimensiona evenimente şi perso- 
nalități. Preocupați să readucă în actualitate tocmai ce istoriografia comunistă fie denaturase, fie trecuse sub tăcere, 
aceşti istorici au abandonat cu desăvârşire spiritul critic, ca şi cum atunci nu s-ar fi comis nici o greşeală. Dacă încer- 
cai să critici monarhia, aceştia săreau ca arşi acuzându-te fie de rea voinţă, fie de incultură pur şi simplu. Atitudinea 
faţă de perioada comunistă nu s-a deosebit aproape cu nimic de şcoala comuniştilor lui Roller, anulând, desființând, 
transformând totul într-o lume populată de umbre. Aceleaşi patimi, alţi istorici. 

A apărut, desigur, o avalanşă de lucrări, unele reprezentând nume consacrate, care nu şi-au dezminţit notorie- 
tatea, abordând cu profesionalism perioadele pentru care informația, fie era prezentată trunchiat, fie lipsea cu desă- 
vârşire, altele, încercând din răsputeri să depăşească sau chiar să abordeze o istorie facilă, de almanah, cu priză însă 
la cititori. Întrucât lucrările de specialitate ajung mai greu la marele public, un impact deosebit l-au avut emisiunile 
de televiziune, inegale însă ca valoare, atrăgând uneori, dacă nu impostori, diverşi, deveniți istorici peste noapte. 
Abordând, de regulă, probleme subicctive, mai ales latura spectaculoasă a istoriei ele au creat în numeroase rânduri 
tot atâia confuzie cât şi filmele „istorice” de pe vremea „odioasei dictaturi”. 

Tinerii de azi, care au avut acces după 1989 la noile manuale de istorie, percep altfel istoria românilor, abor- 
dând cu interes şi mult mai obiectiv perioada comunistă. Cum nevoia de clarificare a conceptelor şi de stabilire a 
metodelor de abordare a trecut, aşteptăm cu interes lucrările acestora, care vor analiza cu detaşare şi profunzime 
meandrele acelor vremuri. 

Piteştiul, oraş muncitoresc sută la sută, ani buni citadelă a regimului comunist, capitală a unui judeţ autointitu- 
lat în modul cel mai deşănțat al „cinstei, demnităţii şi onoarei comuniste” şi-a revenit foarte greu din şocul produs de 
schimbarea de macaz din decembrie 1989. Victoriile clare ale forțelor politice desprinse din vechiul partid comunist 
la alegerile ce au urmat dovedesc cu prisosinţă acest lucru. 

Pe acest sol s-a lucrat din greu, prejudecățile şi resentimentele exprimându-se fățiș la adresa acelora care în- 
cercau, cu mijloace modeste, e adevărat, să facă oarece lumină. În acest context s-a înscris şi activitatea Clubului de 
istorie din cadrul Centrului Cultural. Dezbaterile organizate s-au reflectat de cele mai multe ori în paginile revistei 
„Restituiri” editată sub același patronaj generos. Reuşind să atragă colaborarea unor prestigioase instituţii precum 
Universitatea din Piteşti, respectiv Facultatea de Istorie, Filozofie şi Jurnalism şi nu în ultimul rând Centrul de Studii 
şi Păstrare a Arhivelor Militare Istorice „General Radu Rosetti”, precum şi a unui număr de profesori de istorie meri- 
tuoşi, au asigurat într-o bună măsură, credem, consistenţa şi atracția necesare. Considerăm, de asemenea, că am par- 
curs o etapă importantă, realizând nu numai coeziunea colectivului de redacție, cât şi formarea unui nucleu de cola- 
boratori valoroşi, buni profesionişti, capabili să abordeze cele mai delicate şi complexe aspecte ale istoriei naţionale. 
Vom continua să punem accent pc istoria contemporană, să acoperim în special perioada după cel de-al doilea război 
mondial, să actualizăm teme legate de istoria Piteştiului şi a județului Argeș. 

Înaltul patronaj al distinsului şi reputatului istoric profesor universitar dr. Gheorghe Buzatu reprezintă un bla- 
zen care ne onorează şi în acelaşi timp ne obligă să asigurăm revistei „Restituiri” o ținută cât mai bună, în deplin 
acord cu încrederea care ni s-a acordat. Vom continua să promovăm tineri, studenți şi profesori, care vor deveni cu 
certitudine, conştiinţele de care are nevoie oraşul nostru care, încet-încet, se trezeşte la viaţă. 

